hotchpotch/miracl-hf-unified huggingface dataset:
Bothrops insularis
Bothrops insularis หรือที่รู้จักกันในชื่อ โกลเดนแลนซ์เฮด เป็นงูพิษสายพันธุ์เฉพาะถิ่นในวงศ์ย่อยงูหางกระดิ่ง พบที่อิลยาดาเกย์มาดากรังจี (Ilha da Queimada Grande) เกาะนอกชายฝั่งรัฐเซาเปาลูในบราซิล ชื่อของสายพันธุ์ในภาษาอังกฤษมาจากท้องสีน้ำตาลเหลืองอ่อน และหัวที่มีรูปทรงเหมือนหอกแหลนซึ่งเป็นลักษณะเฉพาะของงูในสกุล "Bothrops" ปัจจุบัน "B. insularis" ยังไม่ได้รับการรับรองว่ามีชนิดย่อย
งูชนิด "B. insularis" มีพิษรุนแรงมาก พิษของมันรุนแรงมากกว่างูพิษบนแผ่นดินใหญ่ถึงห้าเท่า และจัดว่าเป็นงูถิ่นเดียวที่มีถิ่นอาศัยอยู่บนเกาะเท่านั้น โดยอาศัยอยู่อย่างหนาแน่นมาก ประมาณกันไว้ว่ามีงูชนิดนี้มากกว่า 5,000 ตัวบนเกาะ
ฌอร์ฌ เมเลียส
มารี-ฌอร์ฌ-ฌ็อง เมเลียส () เป็นผู้กำกับและอำนวยการสร้างภาพยนตร์ชาวฝรั่งเศส เขาสร้างภาพยนตร์มากกว่า 500 เรื่อง และเป็นคนแรกที่ใช้ผลพิเศษ (special effects) ผลงานที่โด่งดังของเขาคือ "A Trip to the Moon" (ค.ศ. 1902)
ก่อนที่ฌอร์ฌจะมาเป็นผู้กำกับภาพยนตร์ เขาเป็นนักมายากลมืออาชีพและร่วมแสดงกับฌาน ดาลซี จนเป็นที่รำรวย แต่หลังจากที่เขาได้เห็นสิ่งประดิษฐ์ของพี่น้องลูมิแอร์นั่นก็คือเครื่องฉายหนัง ซึ่งกำลังฉายหนังเรื่องArrival of a Train เขาได้สนใจที่จะซื้อกล่องฉายหนังจากพี่น้องลูมิแอร์ แต่พวกเขาไม่ยอมขายเพราะคิดว่าภาพยนตร์คงเป็นแค่ที่นิยมเพียงชั่ววูบ แต่ฌอร์ฌไม่คิดอย่างนั้น เขาจึงได้สร้างกล่องถ่ายหนังและกล้องฉายหนังขึ้นเอง เขาได้นำเงินทุนอันมหาศาลไปสร้างบริษัทผลิตภาพยนตร์สตาร์ ฟิลม์ คอมปะนีและโรงถ่ายหนังซึ่งทำจากกระจก เขาได้ทำหนังหลายๆแบบและมากกว่า500เรื่อง โดยเป็นทั้งผู้กำกับ,นักแสดง,ผู้ออกแบบฉาก,ผู้ออกแบบเครื่องแต่งกายและนักตัดต่อ เป็นต้น. หนังของเขาเป็นที่ชื่นชอบและเป็นที่นิยมอย่างมากเช่นภาพยนตร์เรื่อง A Trip to the Moon ที่ฉายในปี ค.ศ. 1902 ซึ่งเป็นผลงานที่โดเด่นที่สุดของเขา
เกิดภาวะสงครามโลกครั้งที่หนึ่ง ผู้คนล้มตายเป็นจำนวนมาก เหล่าผู้คนทั้งหลายที่ได้รับความสูญเสียมากมาย ประชาชนมองเห็นโลกแห่งความจริงมากขึ้น ผู้คนต่างก็ไม่สนใจภาพยนตร์ของเขา ฌอร์ฌจึงมีฐานะตกต่ำลง เขาได้ขายโรงถ่ายหนังของตัวเอง, นำแผ่นฟิล์มหนังไปผลิตเป็นสารเคมีสำหรับประดิษฐ์ส้นของรองเท้าส้นสูงและได้นำเงินที่เหลืออยู่ไปเปิดร้านขายของเล่นที่สถานีรถไฟ แต่ก็ยังคงมีผู้คนที่ชื่นชอบหนังของฌอร์ฌอยู่ กลุ่มคนพวกนั้นได้ร่วมกันตามหาแผ่นฟิลม์ที่หลงเหลือหรือหายสาปสูญของเขาซึ่งได้มากกว่า 85 เรื่อง และได้มาพบกับเขาที่สถานีรถไฟ ผู้คนจึงได้มอบรางวัลผู้กำกับหนังที่ยอดเยี่ยมของโลก และต่อมาฌอร์ฌก็ได้เสียชีวิต
ระเบิดเหม็น
ระเบิดเหม็น () หรือบางครั้งเรียกว่าระเบิดตด
เป็นชื่อเรียกทั่วไปของอุปกรณ์สร้างกลิ่นเหม็น ซึ่งมีตั้งแต่รูปแบบของเล่นที่ใช้ในการสร้างความขบขัน
จนไปถึงรูปแบบที่ใช้เป็นอาวุธในการปราบจลาจล
ระเบิดเหม็นแบบที่ใช้เพื่อความสนุก มักจะมาในรูปแบบซองพลาสติกทึบขนาดเล็ก มีไส้ในซ้อนกันสองชั้น,
โดยชั้นในจะบรรจุสารละลายเหลว ส่วนชั้นนอกบรรจุผงเคมี, เมื่อบีบหรือเหยียบจนซองชั้นในแตก
สารละลายจะทำปฏิกิริยากับผงเคมีที่อยู่ชั้นนอกจนเกิดเป็นก๊าซไข่เน่าซึ่งทำให้ซองชั้นนอกพอง,
เมื่อถูกเหยียบอีกครั้ง ซองชั้นนอกจะแตก ปล่อยก๊าซไข่เน่าออกมาจนเกิดเป็นกลิ่นเหม็นเน่าคลุ้ง
ความตกลงปารีส
ความตกลงปารีส () เป็นความตกลงตามกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (ยูเอ็นเอฟซีซีซี) เพื่อกำหนดมาตรการลดการปล่อยคาร์บอนไดออกไซด์ตั้งแต่ พ.ศ. 2563 ความตกลงดังกล่าวเจรจากันในช่วงการประชุมภาคีสมาชิกของยูเอ็นเอฟซีซีซีครั้งที่ 21 ณ กรุงปารีส ประเทศฝรั่งเศส และได้รับความเห็นชอบในวันที่ 12 ธันวาคม พ.ศ. 2558 โลร็อง ฟาบีอุส ประธานที่ประชุมและรัฐมนตรีว่าการต่างประเทศของฝรั่งเศส กล่าวว่าแผนการอัน "ทะเยอทะยานและสมดุล" นี้คือ "จุดเปลี่ยนทางประวัติศาสตร์" ในความพยายามลดภาวะโลกร้อน
เป้าหมายของอนุสัญญามีระบุไว้ในข้อ 2 ว่า เพื่อ "ส่งเสริมการบังคับใช้" ยูเอ็นเอฟซีซี ด้วยการ
ตามที่ระบุไว้ในกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศนั้น อาจมีการตกลงรับตราสารทางกฎหมายหลายฉบับเพื่อให้เป้าหมายของอนุสัญญาบรรลุผลก็ได้ ฉะนั้น จึงมีการตกลงเกี่ยวกับมาตรการลดก๊าซเรือนกระจกตามความในพิธีสารเกียวโตใน พ.ศ. 2540 เพื่อดำเนินงานในช่วง พ.ศ. 2540 ถึง 2551 ต่อมา มีการตรา "ข้อแก้ไขเพิ่มเติมโดฮา" (Doha Amendment) เพื่อแก้ไขเพิ่มเติมพิธีสารดังกล่าวให้ขยายการดำเนินงานออกไปจนถึง พ.ศ. 2563
ในระหว่างการประชุมสหประชาชาติว่าด้วยการเปลี่ยนแปลงสภาพภูมิอากาศ พ.ศ. 2554 มีการกำหนด "แผนงานเดอร์บัน" (Durban platform) พร้อม "คณะทำงานเฉพาะกิจว่าด้วยแผนงานเดอร์บันสำหรับการดำเนินงานเพิ่มเติม" (Ad Hoc Working Group on the Durban Platform for Enhanced Action) เพื่อมุ่งเจรจาเกี่ยวกับตราสารทางกฎหมายฉบับหนึ่งว่าด้วยมาตรการบรรเทาความเปลี่ยนแปลงของสภาพภูมิอากาศนับแต่ พ.ศ. 2563 ฉะนั้น ใน พ.ศ. 2558 จึงมีการตกลงรับตราสารดังกล่าว
วันชัย ผ่องศรี
วันชัย ผ่องศรี (; เกิดเมื่อ 6 พฤศจิกายน พ.ศ. 2506) อดีตนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2527 ที่ลอสแอนเจลิส สหรัฐอเมริกา ในรุ่นแบนตัมเวท รอบแรก ได้บาย รอบสอง แพ้ โจเอ โอเรวา จากไนจีเรีย ตกรอบ เมื่อ 2 สิงหาคม พ.ศ. 2527 และได้ไปแข่งขันในกีฬาโอลิมปิกที่ โซล พ.ศ. 2531 ในรุ่นเฟเธอร์เวท รอบแรก ชนะอาร์เอสซี อาลี มูฮัมหมัด จาฟเฟอร์ จาก เยเมนใต้ เมื่อ 18 กันยายน พ.ศ. 2531 รอบสอง ชนะ เอสเตบัน ฟลอเรส จาก เปอร์โตริโก เมื่อ 22 กันยายน พ.ศ. 2531 รอบสาม แพ้ ดาเนียล ดูมิเตรสคู จากโรมาเนีย ตกรอบเมื่อ 26 กันยายน พ.ศ. 2531
นอกจากนั้น วันชัยยังได้เข้าแข่งขันกีฬาเอเชียนเกมส์และได้เหรียญรางวัลถึง 2 ครั้ง โดยในเอเชียนเกมส์ ครั้งที่ 9 ที่ นิวเดลฮี ประเทศอินเดีย พ.ศ. 2525 ได้เหรียญเงินในรุ่นแบนตัมเวท และได้เหรียญทองแดงในรุ่นไลท์เวท ในเอเชียนเกมส์ ครั้งที่ 10 ที่ โซล ประเทศเกาหลีใต้ พ.ศ. 2529 และได้เหรียญทองซีเกมส์สามสมัย คือ ซีเกมส์ พ.ศ. 2526 ที่สิงคโปร์ในรุ่นแบนตัมเวท ซีเกมส์ พ.ศ. 2528 ที่กรุงเทพฯ และซีเกมส์ พ.ศ. 2530 ที่อินโดนีเซียในรุ่นเฟเธอร์เวท
ปัจจุบัน วันชัยเป็นกรรมการห้ามบนเวที และกรรมการให้คะแนนของเวทีมวยระดับใหญ่ของประเทศหลายเวที
ไทมอล์ฟทาลีน
ไทมอล์ฟทาลีน () เป็นสารที่มีสูตรเคมีคือ CHO เป็นสารที่ใช้วัดความเป็นกรด-เบส ระหว่าง pH 9.3-10.5 โดยจะไม่มีสีเมื่อทดสอบด้วยสารละลายกรดและเป็นกลาง และมีสีน้ำเงินเมื่อทดสอบด้วยสารละลายเบส ไทมอล์ฟทาลีนสามารถสังเคราะห์ได้จากปฏิกิริยาฟรีเดล-คราฟส์ (Friedel–Crafts reaction) ระหว่างไทมอลกับทาลิกแอนไฮไดรด์
ฟุตบอลชิงแชมป์แห่งชาติยุโรป 2016 กลุ่มเอ
ฟุตบอลชิงแชมป์แห่งชาติยุโรป 2016 กลุ่มเอ ลงเล่นตั้งแต่วันที่ 10 ถึง 19 มิถุนายน ค.ศ. 2016 กลุ่มนี้ประกอบไปด้วยเจ้าภาพ ฝรั่งเศส, โรมาเนีย, แอลเบเนียซึ่งเข้ามาครั้งแรก และสวิตเซอร์แลนด์ ฝรั่งเศสเป็นเพียงอดีตแชมป์ยุโรปชาติเดียวในกลุ่มนี้ เคยได้รับรางวัลชนะเลิศมาแล้วถึงสองครั้ง (ใน ค.ศ. 1984 และ ค.ศ. 2000)
ในรอบ 16 ทีมสุดท้าย :
"เวลาตามเวลาออมแสงยุโรปกลาง ()"
ฟุตบอลชิงแชมป์แห่งชาติยุโรป 2016 กลุ่มบี
ฟุตบอลชิงแชมป์แห่งชาติยุโรป 2016 กลุ่มบี ลงเล่นตั้งแต่วันที่ 11 ถึง 20 มิถุนายน ค.ศ. 2016 กลุ่มนี้ประกอบไปด้วยอังกฤษ, รัสเซีย, เวลส์ และสโลวาเกีย ในกลุ่มนี้มีแค่รัสเซียเป็นทีมเดียวที่เป็นอดีตแชมป์ยุโรป โดยได้รับรางวัลชนะเลิศในฐานะสหภาพโซเวียตใน ค.ศ. 1960 นี่เป็นการปรากฏตัวครั้งแรกของเวลส์ในศีกฟุตบอลยูโรเช่นกัน
ในรอบ 16 ทีมสุดท้าย :
"เวลาตามเวลาออมแสงยุโรปกลาง ()"
จับร็อคซ่าส์มาโชว์เฟี้ยว
จับร็อคซ่าส์มาโชว์เฟี้ยว () เป็นภาพยนตร์ตลกอเมริกัน เขียน ผลิตและกำกับโดยนิโคลัส สตอลเลอร์ และนำแสดงโดยรัสเซลล์ แบรนด์ และโจนาห์ ฮิลล์ ออกฉายในวันที่ 4 มิถุนายน ค.ศ. 2010 เป็นภาคแยกของภาพยนตร๋เรื่อง "โอ๊ย! หัวใจรุ่งริ่ง โดนทิ้งครับผม" (2008) ของสตอลเลอร์เช่นกัน เป็นการกลับมารวมตัวกันอีกครั้งระหว่างสตอลเลอร์ ฮิลล์ และแบรนด์ แบรนด์กลับมารับบทอัลดัส สโนว์ จากภาพยนตร์"โอ๊ย! หัวใจรุ่งริ่ง โดนทิ้งครับผม" ขณะที่ฮิลล์รับบทตัวละครตัวใหม่ ภาพยนตร์ยังแสดงโดยเอลิซาเบธ มอสส์ โรส เบิร์น ฌอน "ดิดดี" โคมส์ และโคล์ม มีนีย์
มนต์รักกางเกงยีนส์
มนต์รักกางเกงยีนส์ () เป็นภาพยนตร์ดราม่าอเมริกัน ออกฉายโดยวอร์เนอร์บราเธอส์ เนื้อเรื่องยึดตามนวนิยายเรื่อง มนต์รักกางเกงยีนส์ เขียนโดย แอน บราแชส์ กำกับโดย เคน ควาพิส และเขียนเรื่องโดยเดเลีย เอฟรอน
งบประมาณของภาพยนตร์อยู่ที่ 25 ล้านดอลลาร์สหรัฐ ที่บ็อกซ์ออฟฟิศ ภาพยนตร์ทำรายได้ได้ 39,053,061 ดอลลาร์สหรัฐ ดีวีดีออกจำหน่ายในสหรัฐอเมริกาในวันที่ 11 ตุลาคม ค.ศ. 2005 และเสนอบทวิจารณ์ของแอมเบอร์ แทมบลิน อเล็กซิส เบลเดล และอเมริกา เฟอร์เรรา และฉากที่ถูกตัดออก (บรรยายโดยควาพิส) ภาพยนตร์ถ่ายทำบางส่วนที่บริเวณคัมลูปส์ และแอชครอฟต์ ในรัฐบริติชโคลัมเบีย ประเทศแคนาดา
คณะกรรมาธิการยุโรป
คณะกรรมาธิการยุโรป (, ) เป็นองค์กรฝ่ายบริหารของสหภาพยุโรป รับผิดชอบการออกกฎระเบียบและข้อบังคับต่างๆของสหภาพยุโรป รวมไปถึงดำเนินกิจการต่างๆของสหภาพยุโรปให้เป็นไปอย่างเรียบร้อยในทุกๆวัน ก่อนเข้าปฏิบัติหน้าที่ สมาชิกคณะกรรมาธิการจะต้องให้สัตย์สาบานต่อศาลยุติธรรมแห่งยุโรปซึ่งตั้งอยู่ในลักเซมเบิร์ก ว่าจะเคารพซึ่งสนธิสัญญาต่างๆรวมถึงจะเป็นกรรมาธิการซึ่งมีอิสระในการตัดสินใจโดยไม่ขึ้นแก่ผู้ใดในระหว่างที่ดำรงตำแหน่ง
คณะกรรมาธิการยุโรปปฏิบัติหน้าที่เสมือนคณะรัฐมนตรีซึ่งประกอบด้วยสมาชิก 28 คน(ที่เรียกว่า "กรรมาธิการ")จาก 28 ชาติสมาชิกสหภาพยุโรป แม้จะเป็นตัวแทนของแต่ละชาติ แต่กรรมาธิการจะต้องสาบานตนว่าจะดำรงตำแหน่งและปฏิบัติหน้าที่เพื่อพิทักษ์ซึ่งผลประโยชน์ของสหภาพยุโรป กระบวนการสรรหาคณะกรรมาธิการจะเริ่มที่คณะกรรมการยุโรป (European Council) เสนอชื่อบุคคลหนึ่งเพื่อให้รัฐสภายุโรปลงมติรับรองให้ดำรงตำแหน่งประธานกรรมาธิการ หลังจากนั้นคณะมนตรีแห่งสหภาพยุโรปจะเสนอชื่อกรรมาธิการอีก 27 คนให้ประธานกรรมาธิการพิจารณาเห็นชอบ หลังจากเห็นชอบแล้ว จึงเสนอชื่อกรรมาธิการทั้งคณะ 28 คนให้รัฐสภายุโรปลงมติรับรองอีกครั้งหนึ่ง เป็นอันเสร็จสิ้นกระบวนการสรรหา
คณะกรรมาธิการยุโรปถือเป็นฝ่ายบริหารของสหภาพยุโรป มีเจ้าหน้าที่ในกำกับกว่า 23,000 คนซึ่งจะถูกแบ่งออกเป็นหลายกองที่เรียกว่า "กองอำนวยการ" (directorate-general) แต่ละกองมีผู้อำนวยการ (director-general) เป็นหัวหน้ากอง ทุกกองมีที่ทำการอยู่ในกรุงบรัสเซลส์ ประเทศเบลเยียม
อัลตราแม็กนัส
อัลตร้า แม็กนัส () เป็นชื่อตัวละครหุ่นยนต์ฝ่ายไซเบอร์ทรอน หรือ ออโต้บอทส์ จากการ์ตูนชุดเรื่อง ทรานส์ฟอร์มเมอร์ส
อัลตราแม็กนัส ในยุค เจเนเรชั่น 1 นั้นมีบทบาทเป็นรองผู้บังคับการของออโต้บอทส์ เขามีบทบาทสำคัญขึ้นมาในภาค เดอะ ทรานส์ฟอร์มเมอร์ส เดอะ มูฟวี่ เหตุการณ์ที่ อ็อพติมัส ไพรม์ ถูก เมกะทรอน หัวหน้าฝ่าย ดีเซปติคอนส์ ใช้ปืนใหญ่ยิงอ็อพติมัส ไพรม์ บาดเจ็บสาหัส ก่อนที่อ็อพติมัสจะสิ้นใจ อ็อพติมัสได้สั่งการให้ อัลตราแม็กนัส นี้เองเป็นผู้บังคับการแทนเขา และมอบ แมททริกซ์แห่งจิตพลังผู้นำ (Matrix of Leadership) ให้อัลตราแม็กนัส เป็นผู้ดูแลต่อไป แต่ทว่า อัลตราแม็กนัสนั้นมิใช่หุ่นยนต์ตระกูลของไพรม์ นั่นจึงทำให้เมื่อถึงคราวที่ อัลตราแม็กนัส ต้องต่อสู้กับหุ่นยนต์ฝ่ายดีเซปติคอนส์นั้น อัลตราแม็กนัส ไม่สามารถใช้งาน แมททริกซ์แห่งจิตพลังผู้นำได้ และถูกหุ่นยนต์ฝ่ายดีเซปติคอนส์ระดมยิงจนสิ้นใจไปในที่สุด เนื่องจากของสิ่งนี้สามารถใช้ได้กับหุ่นยนต์ตระกูลไพรม์เท่านั้น 
อัลตราแม็กนัส ในภาคอะนิแมเต็ด มีบทบาทเป็นหัวหน้าของหน่วยงานสำคัญของไซเบอร์ทรอน นามว่า ไซเบอร์ทรอนเอลตี้การ์ด (Cybertron Elite Guard) มีลักษณะร่างกายสีน้ำเงิน และมีสัญลักษณ์ของหน่วยไซเบอร์ทรอนเอลตี้การ์ดอยู่ตรงกลางหน้าอก มีอุปนิสัยเป็นคนที่ตรงไปตรงมา อาวุธประจำกายคือค้อนของแม็กนัส (Magnus Hammer)ที่ถือว่าเป็นอาวุธสำหรับผู้บังคับการอย่างแท้จริง
ในภาค ทรานส์ฟอร์มเมอร์ส ไพร์ม อัลตราแม็กนัส ปรากฏตัวครั้งแรกในฤดูกาลที่ 3 ตอนที่ 2 อัลตราแม็กนัส ในภาคนี้มีลักษณะร่างกายสีฟ้าและมีสีแดงในบางส่วนของร่างกาย อาวุธประจำกายของอัลตราแม็กนัส คือค้อนขนาดยักษ์ ซึ่งสร้างขึ้นโดย โซลาส ไพรม์ (Solus Prime) บทบาทอัลตราแม็กนัสในภาคนี้จะเป็นผู้บังคับการของหน่วยเวรคเกอร์ (Wreckers) และเป็นหุ่นยนต์ออโต้บอทส์อีกตัวหนึ่งที่ได้รับความไว้วางใจจาก อ็อพติมัส ไพรม์
ในการปรากฏตัวครั้งแรก อัลตราแม็กนัสขับยานบินส่วนตัวขนาดใหญ่มาพบกับเหล่าออโต้บอทที่ขณะนั้นกำลังถูกโจมตีจนกระจัดกระจายโดยน้ำมือของหุ่นยนต์ฝ่าย ดีเซปติคอนส์ และไม่มี อ็อพติมัส ไพรม์อยู่บัญชาการทัพเนื่องจาก อ็อพติมัส ไพรม์ ได้รับบาดเจ็บจากสงครามใหญ่ที่รัฐเนวาด้า ภายหลังอ็อพติมัส ไพรม์ ได้รับการเปลี่ยนร่างและชุบชีวิตขึ้นใหม่โดยความช่วยเหลือจาก สโมคสกรีน (Smokescreen) ที่นำพลังพิเศษจากค้อนของโซลัส ไพรม์ มาช่วยคืนสภาพร่างกายของอ็อพติมัสให้ดียิ่งขึ้นไปกว่าเดิม นับจากนั้นเป็นต้นมา อ็อพติมัส ไพรม์ ได้ไว้วางใจให้อัลตราแม็กนัสทำการสำคัญๆร่วมกับหุ่นยนต์ออโต้บอทส์ตัวอื่นๆอยู่ทุกภารกิจ อ็อพติมัสได้มอบค้อนของโซลัส ไพรม์ (ซึ่งไม่มีพลังพิเศษอยู่ภายในค้อนหลงเหลือแล้วตั้งแต่การใช้พลังจากค้อนเพื่อชุบชีวิตอ็อพติมัส ไพรม์ ทำให้บัดนี้ค้อนจึงมีค่าแค่เพียงใช้ทุบของ) ให้อัลตราแม็กนัสใช้เป็นอาวุธประจำกาย แต่เขาได้ใช้อาวุธชนิดนี้ได้เพียงไม่นานก็ถูกพรีเดคิง (Predaking) แย่งไปและทำลายค้อนทิ้ง อัลตราแม็กนัสไม่ค่อยถูกชะตากับวีลแจ็ค เนื่องจากอัลตราแม็กนัสรู้สึกไม่ชอบอุปนิสัยของวีลแจ็คที่บ้าบิ่นและห้าวหาญเกินไป
เสียงพากย์อัลตราแม็กนัส ในภาคไพร์ม ให้เสียงภาษาไทยโดย อิทธิพล มามีเกตุ (ฉบับช่องเอ็มคอตแฟมมิลี่) และให้เสียงภาษาอังกฤษโดย ไมเคิล ไอรอนไซด์ (Michael Ironside)
กีฬาว่ายน้ำในกีฬาแห่งชาติ ครั้งที่ 44
กีฬาว่ายน้ำในกีฬาแห่งชาติ ครั้งที่ 44 จัดแข่งขันที่สระว่ายน้ำ สนามกีฬาจังหวัดนครสวรรค์ จังหวัดนครสวรรค์ กำหนดแข่งขันระหว่างวันที่ 13–18 ธันวาคม พ.ศ. 2558 มีการชิงชัยทั้งหมด 38 เหรียญทอง
กีฬาโบว์ลิ่งในกีฬาแห่งชาติครั้งที่ 44
กีฬาโบว์ลิ่งในกีฬาแห่งชาติ ครั้งที่ 44 จัดแข่งขันที่สนามโบว์ลิ่งวีสแควร์ จังหวัดนครสวรรค์ กำหนดแข่งขันระหว่างวันที่ 9–15 ธันวาคม พ.ศ. 2558
กีฬาแฮนด์บอลในกีฬาแห่งชาติครั้งที่ 44
กีฬาแฮนด์บอลในกีฬาแห่งชาติ ครั้งที่ 44 จัดแข่งขันที่ลานกีฬาอุทยานสวรรค์ จังหวัดนครสวรรค์ กำหนดแข่งขันระหว่างวันที่ 11–21 ธันวาคม พ.ศ. 2558
การประชุมสหประชาชาติว่าด้วยการเปลี่ยนแปลงสภาพภูมิอากาศ พ.ศ. 2558
การประชุมสหประชาชาติว่าด้วยการเปลี่ยนแปลงสภาพภูมิอากาศ พ.ศ. 2558, COP 21 หรือ CMP 11 จัดในกรุงปารีส ประเทศฝรั่งเศส ตั้งแต่วันที่ 30 พฤศจิกายน - 12 ธันวาคม พ.ศ. 2558 เป็นสมัยประชุมประจำปีที่ 21 ของการประชุมภาคี (Conference of the Parties) กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (UNFCCC) ปี พ.ศ. 2535 และสมัยประชุมที่ 11 ของการประชุมภาคี (Meeting of the Parties) พิธีสารเกียวโตปี พ.ศ. 2540
การประชุมบรรลุวัตถุประสงค์เนื่องจากเป็นครั้งแรกที่ได้ความตกลงทั่วโลกเรื่องการลดการเปลี่ยนแปลงสภาพภูมิอากาศในความตกลงปารีสซึ่งแทบทุกรัฐมีมติเห็นชอบ ความตกลงนี้จะมีผลผูกมัดตามกฎหมายหากอย่างน้อย 55 ประเทศซึ่งคิดเป็นร้อยละ 55 ของการปล่อยก๊าซเรือนกระจกทั่วโลกเป็นภาคีความตกลงฯ โดยการลงนามตามด้วยการให้สัตยาบัน การสนองรับ การอนุมัติหรือผ่านภาคยานุวัติในนิวยอร์กระหว่างวันที่ 22 เมษายน พ.ศ. 2559 - 21 เมษายน พ.ศ. 2560 คาดว่าความตกลงฯ จะมีผลใช้บังคับในปี พ.ศ. 2563 ตามคณะกรรมการผู้จัดการประชุม ผลลัพธ์สำคัญที่คาดหมายคือจำกัดปรากฏการณ์โลกร้อนภายในปี พ.ศ. 2643 โดยเทียบกับก่อนยุคอุตสาหกรรมให้ต่ำกว่า 2 องศาเซลเซียส ทว่า มีการเสริมเป้าหมายเพื่อจำกัดการเพิ่มของอุณหภูมิที่ 2 องศานี้ในความตกลงปารีสฉบับที่มีมติเห็นชอบ โดยข้อแถลงความว่าภาคี "มุ่ง" จำกัดการเพิ่มอุณหภูมิที่ 1.5 องศาเซลเซียส นักวิทยาศาสตร์บางคนว่าเป้าหมาย 1.5°C จะต้องอาศัยการปล่อยก๊าซเรือนกระจกที่ระดับศูนย์บางช่วงระหว่างปี พ.ศ. 2573 ถึง พ.ศ. 2593 แต่ทว่า ไม่มีแผนเวลาในรายละเอียดหรือเป้าหมายจำเพาะประเทศสำหรับการปล่อยก๊าซเรือนกระจกแถลงในฉบับสุดท้ายของความตกลงปารีส ขัดกับพิธีสารเกียวโตก่อนหน้า ในความตกลงนี้การปล่อยก๊าซเรือนกระจกระดับศูนย์ควรบรรลุในครึ่งหลังของศตวรรษนี้
ก่อนการประชุม คณะผู้อภิปรายด้านสภาพภูมิอากาศแห่งชาติ 146 ประเทศนำเสนอร่างการอุดหนุนด้านสภาพภูมิอากาศของประเทศ ที่เรียก การดำเนินงานของประเทศในระดับมุ่งมั่น (Intended Nationally Determined Contributions, INDC) ข้อผูกมัดเหล่านี้ประมาณให้จำกัดปรากฏการณ์โลกร้อนที่ 2.7 องศาเซลเซียสภายในปี 2643 ตัวอย่างเช่น INDC ที่สหภาพยุโรปเสนอ คือ ข้อผูกมัดให้ลดการปล่อยก๊าซเรือนกระจกร้อยละ 40 ภายในปี พ.ศ. 2573 เมื่อเทียบกับปี พ.ศ. 2533 ก่อนการประชุมนี้ สมัชชาหารือเกี่ยวกับปรากฏการณ์โลกร้อนในทะเลเมดิเตอร์เรเนียนในมาร์แซย์ ประเทศฝรั่งเศส ระหว่าง MedCop21 ในวันที่ 4 - 5 มิถุนายน พ.ศ. 2558 มีการประชุมก่อน COP ในบอนน์ ประเทศเยอรมนี ระหว่างวันที่ 19 - 23 ตุลาคม พ.ศ. 2558 โดยมีรัฐมนตรีด้านสิ่งแวดล้อมจากทั่วโลกเข้าร่วม
สโมสรฟุตบอลจังหวัดพระนครศรีอยุธยา ฤดูกาล 2558
Update 22 ก.ค. 58
เมวาสแตติน
เมวาสแตติน (Mevastatin) (ชื่ออื่น Compactin, ML-236B) เป็นยาลดระดับไขมันในกระแสเลือดกลุ่มสแตติน ซึ่งคัดแยกได้จากเชื้อรา "Penicillium citrinum" ที่มักพบในพืชตระกูลส้ม, เครื่องเทศ, และธัญพืช
เมวาสแตตินเป็นยาที่ได้จากการคัดแยกสารที่ได้จากเชื้อรา "Penicillium citrinum" โดยเอริกะ เอ็นโดะ (Akira Endo) ในปี ค.ศ. 1970 จากนั้นเอ็นโดะได้ศึกษาคุณสมบัติของสารที่แยกได้นี้จนพบว่าสารดังกล่าวมีฤทธิ์ในการยับยั้งการทำงานของเอนไซม์สำคัญในกระบวนการสังเคราะห์คอเลสเตอรอลที่มีชื่อว่า HMG-CoA reductase ซึ่งเป็นกลไกการออกฤทธิ์ของยาลดไขมันในกระแสเลือดที่รู้จักกันดีในปัจจุบันภายใต้ชื่อ ยากลุ่มสแตติน  จากข้อมูลการศึกษาทางคลินิกที่ทำการศึกษาในญี่ปุ่นในปี ค.ศ. 1970 พบว่า เมวาสแตตินอาจถูกพิจารณาให้ใช้เป็นยาทางเลือกแรกในการรักษาภาวะไขมันในกระแสเลือดสูง แต่ยาดังกล่าวก็ยังไม่เคยถูกวางจำหน่ายในท้องตลาดเลยจนกระทั่งปัจจุบัน
นอกจากนี้ ในปี คศ. 1976 นักวิทยาศาสตร์ชาวอังกฤษกลุ่มหนึ่งก็สามารถแยกสารประกอบที่มีชื่อว่า คอมเพคติน (Compactin) ได้จากสารเมทาบอไลต์ของเชื้อรา "Penicillium brevicompactum" ซึ่งต่อมาทราบว่าสารดังกล่าวนั้นเป็นสารชนิดเดียวกันกับเมวาสแตติน อย่างไรก็ตาม นักวิทยาศาสตร์กลุ่มดังกล่าวนั้นมุ่งเน้นศึกษาคุณสมบัติในการต้านเชื้อราของสารที่ค้นพบเป็นหลัก ไม่ได้มุ่งเน้นศึกษาฤทธิ์ในการยับยั้งเอนไซม์ HMG-CoA reductase แต่อย่างใด
จนถึงปัจจุบัน ยังไม่มีการทำการศึกษาถึงผลของเมวาสแตตินในมนุษย์ อย่างไรก็ตาม จากการศึกษาในหลอดทดลอง (in vitro) พบว่า เมวาสแตตินมีคุณสมบัติในการต้านการเพิ่มจำนวนของเซลล์ (Antiproliferative properties)
นอกจากนี้ ผลการศึกษาทางในหลอดทดลองพบว่า เมวาสแตตินในขนาดสูงมีคุณสมบัติในการยับยั้งการเจริญเติบโตและการแบ่งเซลล์ของเซลล์เมลาโนมา (Melanoma cell) ได้.
ไนเซอริทรอล
ไนเซอริทรอล () (ชื่อการค้า: Perycit) เป็นยาลดระดับไขมันในกระแสเลือดที่เป็นอนุพันธ์ของไนอะซิน (niacin derivative) โดยมีโครงสร้างเป็นสารประกอบเอสเทอร์ของเพนตะอีระไธรทอล (pentaerythritol) และกรดนิโคทินิค (nicotinic acid) คุณสมบัติโดยทั่วไปของไนเซอริทรอลนั้นมีความคล้ายคลึงกันกับกรดนิโคทินิค (หรือนิโคทินาไมด์) นอกจากจะมีฤทธิ์เป็นยาลดระดับไขมันในกระแสเลือดแล้ว ไนเซอริทรอลยังมีฤทธิ์ขยายหลอดเลือด ซึ่งอาจสามารถนำไปใช้ในการรักษาโรคที่เกี่ยวเนื่องกับหลอดเลือดส่วนปลาย (peripheral vascular disease) ได้
การศึกษาทางคลินิกที่ผ่านมาแสดงให้เห็นว่าประสิทธิภาพของไนเซอริทรอลในการลดระดับไขมันในเลือดนั้นขึ้นอยู่กับขนาดยาและระดับไขมันในเลือดพื้นฐานของผู้ป่วย โดยการศึกษาของ เทระโมโตะและคณะซึ่งได้ทำการศึกษาถึงผลของไนเซอริทรอลต่อระดับไลโปโปีตีน-เอ (Lipoprotein-a) ที่จัดเป็นส่วนประกอบสำคัญของ LDL-C โดยทำการศึกษาในผู้ป่วยไขมันในเลือดสูงจำนวน 72 คน โดยใช้ไนเซอริทรอลเริ่มต้นในขนาด 750-1500 มิลลิกรัมต่อวัน จากนั้นทุกๆ 4 สัปดาห์ จะพิจารณาปรับเพิ่มขนาดไนเซอริทรอลขึ้นในผู้ที่มีระดับไขมันในกระแสเลือดมากกว่า 5.69 มิลลิโมลต่อลิตร โดยมีขนาดสูงสุด คือ 2250 มิลลิกรัมต่อวัน ผลการศึกษาพบว่า ไนเซอริทรอลสามารถลดระดับไลโปโปรตีน-เอ ลงได้จาก 16.1 มิลลิกรัมต่อเดซิลิตร เป็น 11.1 มิลลิกรัมต่อเดซิลิตร โดยในกลุ่มผู้ป่วยที่มีระดับไลโปโปรตีน-เอก่อนเข้าร่วมการศึกษาสูงกว่า 20 มิลลิกรัมต่อเดซิลิตร ได้ประมาณร้อยละ 10.0, 22.0, และ 31.8 เมื่อใช้ไนเซอริทรอลในขนาด 750, 1500, และ 2250 มิลลิกรัมต่อวัน ตามลำดับ ส่วนในกลุ่มที่มีระดับไลโปโปรตีน-เอ น้อยกว่า 20 มิลลิกรัมต่อเดซิลิตรนั้นพบว่า มีเพียงการใช้ยาในขนาด 2250 มิลลิกรัมต่อวันท่านั้นที่มีประสิทธิภาพในการลดระดับไลโปโปรตีน-เอ
ไนโคฟูราโนส
ไนโคฟูราโนส () (ชื่อการค้า: Bradilan) เป็นยาลดระดับไขมันในกระแสเลือดกลุ่มอนุพันธ์ของไนอะซิน (niacin derivative) นอกจากนี้ยังมีคุณสมบัติในการขยายหลอดเลือดส่วนปลาย จึงอาจมีการใช้ไนโคฟูราโนสในการรักษาความผิดปกติที่เกี่ยวเนื่องกับหลอดเลือดส่วนปลายได้ ในปัจจุบันไนโคฟูราโนสยังไม่ค่อยมีการวางจำหน่ายในท้องตลาดเชิงการค้า โดยส่วนใหญ่แล้วมักเป็นการใช้อยู่ในการศึกษาวิจัยทางคลินิก
การรับประทานไนโคฟูราโนส 0.5-1.0 กรัม วันละ 3 ครั้ง สามารถลดระดับคอเลสเตอรอลชนิดความหนาแน่นต่ำ (LDL-C) ได้ประมาณร้อยละ 10-25 จากค่าพื้นฐานเดิม, เพิ่มระดับคอเลสเตอรอลชนิดความหนาแน่นสูง (HDL-C) ได้ประมาณ 15-35 จากค่าพื้นฐานเดิม และลดระดับไตรกลีเซอไรด์ได้ประมาณร้อยละ 25-30 จากค่าพื้นฐาน ซึ่งการใช้ไนโคฟูราโนสในขนาดดังกล่าวจะมีประสิทธิภาพเทียบเท่ากับการใช้กรดนิโคทินิควันละ 1.5-3.0 กรัม และเทียบเท่ากับการใช้อะพิคิมอกซ์ 750-1000 มิลลิกรัมต่อวัน
อักษรสำหรับภาษาฟูลา
อักษรสำหรับภาษาฟูลา เดิมภาษานี้เขียนด้วยอักษรอาหรับที่เรียกอักษรอยามี ก่อนจะเปลี่ยนมาเขียนด้วยอักษรละติน
อักษรละตินเข้ามาในบริเวณที่มีผู้พูดภาษาฟูลาในแอฟริกากลางและตะวันตกโดยชาวยุโรปในช่วงก่อนหรือขณะที่มีการรุกราน ผู้คนที่หลากหลาย ทั้งมิชชันนารี ผู้บริหารอาณานิคม นักวิชาการได้พัฒนาวิธีการเขียนภาษาฟูลา สิ่งที่มีอิทธิพลมากที่สุดต่อรูปแบบการเขียนภาษาฟูลาในปัจจุบันคือ รูปแบบที่กำหนดโดยผู้บริหารอาณานิคมในไนจีเรียเหนือและอักษรสำหรับภาษาแอฟริกานส์ อย่างไรก็ตาม รูปแบบการเขียนภาษาเหล่านี้ต่างกันไปในแต่ละประเทศด้วย
กฏทั่วไป:
a, aa, b, mb, ɓ, c, d, nd, ɗ, e, ee, f, g, ng, h, i, ii, j, nj, k, l, m, n, ŋ, ñ, o, oo, p, r, s, t, u, uu, w, x, y, ƴ
a, b, ɓ, c, d, ɗ, e, f, g, h, i, j, k, l, m, mb, n, nd, ng, nj, ŋ, ñ, o, p, r, s, t, u, w, y, ƴ, '
a, aa, b, mb, ɓ, c, d, nd, ɗ, e, ee, f, g, ng, h, i, ii, j, nj, k, l, m, n, ŋ, ɲ, o, oo, p, r, s, t, u, uu, w, x, y, ƴ
a, aa, b, mb, ɓ, c, d, nd, ɗ, e, ee, f, g, ng, h, i, ii, j, nj, k, l, m, n, ŋ, ny, o, oo, p, r, s, t, u, uu, w, x, y, ƴ
อักษรอาหรับเข้ามาในบริเวณแอฟริกาตะวันตกพร้อมกับศาสนาอิสลาม ก่อนที่ชาวยุโรปจะมาถึงและยึดครองเป็นอาณานิคม เช่นเดียวกับการเชียนภาษาฮัวซาด้วยอักษรอาหรับ มุสลิมชาวฟูลาที่เรียนเกี่ยวกับอัลกุรอ่านได้พัฒนาอักษรเหล่านี้มาเขียนภาษาของตน แต่ไม่มีรูปแบบที่เป็นมาตรฐาน แต่ละท้องถิ่นจะใช้ในรูปแบบของตนเอง ความแตกต่างจะอยู่ที่เสียงพยัญชนะและเสียงสระที่ไม่มีในภาษาอาหรับ
ในราว พ.ศ. 2532 สองพี่น้อง อีบราฮีมา บาร์รี และอับดูลาเย บาร์รี ได้ประดิษฐ์อักษรสำหรับเขียนภาษาฟูลา และปัจจุบันมีการใช้ในโรงเรียนในกินี ไนจีเรีย ไลบีเรียและประเทศข้างเคียง ชิ่ออัดลัมมาจากอักษรสี่ตัวแรกคือ A, D, L, M
มีความพยายามนำอักษรเอ็นโกมาเขียนภาษาฟูลาในกินี
พัก ชัน-ฮี
พัก ชัน-ฮี (Park Chan-hee; ) นักมวยสากลชาวเกาหลีใต้ เกิดเมื่อ 23 มีนาคม พ.ศ. 2500 ที่ปูซาน ประเทศเกาหลีใต้ สถิติการชก 23 ครั้ง ชนะ 17 (น็อก 6) เสมอ 2 แพ้ 4
พักเคยชกมวยสากลสมัครเล่นมาก่อน และเคยติดทีมชาติเกาหลีใต้เข้าแข่งขันกีฬาโอลิมปิก พ.ศ. 2519 แต่ไม่ได้เหรียญรางวัล และเคยเข้าแข่งขันกีฬาเอเชียนเกมส์ ได้เหรียญทอง
พักขึ้นชกมวยสากลอาชีพครั้งแรกเมื่อ 8 กรกฎาคม พ.ศ. 2520 ชนะน็อก ชูจิ มูโตะ ยก 1 ที่เกาหลีใต้ จากนั้น ขึ้นชกชนะรวด มีเสมอกับ ซีโอนี การูโป เมื่อ พ.ศ. 2522 เพียงครั้งเดียว จากนั้น ขึ้นชิงแชมป์โลกรุ่นฟลายเวต WBC เมื่อ 18 มีนาคม พ.ศ. 2522 ชนะคะแนน มิเกล คันโต ได้แชมป์มาครอง จากนั้น ป้องกันแชมป์ไว้ได้ 5 ครั้ง ก่อนจะเสียแชมป์ไปเมื่อ 18 พฤษภาคม พ.ศ. 2523 แพ้น็อก โชจิ โอกูมะ ยก 9 ที่ เกาหลีใต้ พักขึ้นชิงแชมป์คืนจากโอกูมะถึง 2 ครั้งแต่ไม่สำเร็จ โดยเป็นฝ่ายแพ้คะแนนไปเมื่อ 18 ตุลาคม พ.ศ. 2523 และ 3 กุมภาพันธ์ พ.ศ. 2524 ที่ ญี่ปุ่น หลังจากที่ขึ้นชกครั้งสุดท้ายเมื่อ 12 ธันวาคม พ.ศ. 2525 แพ้น็อก วิก เทนกัม ยก 4 พักก็แขวนนวมไป
สถิติการชก boxrec.com
ประวิทย์ สุวรรณวิจิตร
ประวิทย์ สุวรรณวิจิตร (Pravit Suwanwichit) เกิดเมื่อ 19 พฤศจิกายน พ.ศ. 2504 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2531 ที่ โซลในรุ่นไลท์เวลเตอร์เวท รอบแรก แพ้ ซอดนอมดาร์ยากีอิน อัลตันซุก จากมองโกเลีย ตกรอบ เมื่อ 19 กันยายน พ.ศ. 2531 และได้เหรียญทองซีเกมส์ ครั้งที่ 14 ที่จาร์กาตา อินโดนีเซีย พ.ศ. 2530 ในรุ่นไลท์เวลเตอร์เวท
วีระชาติ สะเทิ้นรัมย์
วีระชาติ สะเทิ้นรัมย์ (Veerachat Saturngrum) เกิดเมื่อ 4 กุมภาพันธ์ พ.ศ. 2500 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2519 ที่มอนทรีออล ประเทศแคนาดา ในรุ่นแบนตัมเวท รอบแรกได้บาย รอบสอง ชนะ เกมาล โซลูนูร์ จากตุรกี เมื่อ 20 กรกฎาคม พ.ศ. 2519 รอบสาม ชนะ คริส อีอุส จากแคนาดา เมื่อ 24 กรกฎาคม พ.ศ. 2519 รอบ 8 คนสุดท้าย แพ้ กู ยองโจ จากเกาหลีเหนือ เมื่อ 27 กรกฎาคม พ.ศ. 2519 ตกรอบ
ณรงค์ บุญเฟื้อง
ณรงค์ บุญเฟื้อง (Narong Boonfuang) เกิดเมื่อ 13 มิถุนายน พ.ศ. 2500 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2519 ที่มอนทรีออล ประเทศแคนาดา ในรุ่นไลท์ฟลายเวท รอบแรก ชนะ โคเซ มานูเอล โกเมซ จากสเปนเมื่อ 18 กรกฎาคม พ.ศ. 2519 รอบสอง แพ้ คริสเตียน ซิทเลอร์ จากออสเตรีย ตกรอบเมื่อ 22 กรกฎาคม พ.ศ. 2519
ยูฟ่าแชมเปียนส์ลีก ฤดูกาล 2015–16 รอบแพ้คัดออก
รอบแพ้คัดออก หรือรอบน็อกเอาต์ ในการแข่งขันยูฟ่าแชมเปียนส์ลีก ฤดูกาล 2015–16 เริ่มแข่งขันในวันที่ 16 กุมภาพันธ์ พ.ศ. 2559 (ค.ศ. 2016) จนถึงวันที่ 28 พฤษภาคม พ.ศ. 2559 (ค.ศ. 2016) ซึ่งเป็นรอบชิงชนะเลิศ โดยแข่งขันกันที่ ซานซีโร ในกรุงมิลาน, ประเทศอิตาลี.
จนกระทั่งถึงวันที่ 16 มีนาคม ค.ศ. 2015 (รอบ 16 ทีมสุดท้าย) เป็น CET (), หลังจากนั้น (รอบ 8 ทีมสุดท้ายและนอกจากนี้) เวลาจะเป็น CEST ().
การจับสลากแบ่งสายมีขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์.
รอบแพ้คัดออกหรือรอบน็อกเอาต์นี้มีทั้งหมด 16 ทีมที่ผ่านเข้ารอบมาจากรอบแบ่งกลุ่ม.
โดยแข่งขันกันในระบบเหย้า–เยือน โดยหากประตูรวมทั้ง 2 นัดเท่ากัน นับผลประตูจากการทำประตูในเมื่อเป็นทีมเยือน หากยังเท่ากันอีก ให้ต่อเวลาพิเศษ เป็นเวลา 30 นาที (ครึ่งละ 15 นาที) และหากว่ายังเสมอกันจะมีการยิงลูกโทษที่จุดโทษ เพื่อตัดสินผลแพ้–ชนะ
ในรอบ 16 ทีมสุดท้าย ทีมที่เป็นแชมป์กลุ่มนั้นจะได้เล่นเป็นทีมเหย้าเป็นนัดที่สอง ส่วนทีมรองแชมป์กลุ่มเมื่อจับสลากแล้วจะได้เล่นเป็นทีมเหย้าในนัดแรก
โดยจะมีพิธีการจับสลากประกบคู่ในวันที่ 14 ธันวาคม พ.ศ. 2558 (ค.ศ. 2015). รอบ 16 ทีมสุดท้าย นัดแรก จะลงทำการแข่งขันระหว่างวันที่ 16, 17, 23 และ 24 กุมภาพันธ์ พ.ศ. 2559 (ค.ศ. 2016), และรอบ 16 ทีมสุดท้าย นัดที่ 2 จะลงทำการแข่งขันระหว่างวันที่ 8, 9, 15 และ 16 มีนาคม พ.ศ. 2559 (ค.ศ. 2016).
"รวมผลสองนัด ปารีแซ็ง-แฌร์แม็ง ชนะ 4–2."
"รวมผลสองนัด ไบฟีกา ชนะ 3–1."
"รวมผลสองนัด ว็อลฟส์บูร์ก ชนะ 4–2."
"รวมผลสองนัด เรอัลมาดริด ชนะ 4–0."
"รวมผลสองนัด บาร์เซโลนา ชนะ 5–1."
"รวมผลสองนัด บาเยิร์นมิวนิก ชนะ 6–4."
"รวมผลสองนัด เสมอ 0–0. อัตเลตีโกมาดริด ชนะลูกโทษ 8–7."
"รวมผลสองนัด แมนเชสเตอร์ ซิตี ชนะ 3–1."
การจับสลากประกบคู่รอบ 8 ทีมสุดท้ายมีขึ้นในวันที่ 18 มีนาคม พ.ศ. 2559 (ค.ศ. 2016). รอบ 8 ทีมสุดท้าย นัดแรก จะลงทำการแข่งขันระหว่างวันที่ 5 และ 6 เมษายน พ.ศ. 2559 (ค.ศ. 2016), และรอบ 8 ทีมสุดท้าย นัดที่ 2 จะลงทำการแข่งขันระหว่างวันที่ 12 และ 13 เมษายน พ.ศ. 2559 (ค.ศ. 2016).
"รวมผลสองนัด บาเยิร์นมิวนิก ชนะ 3–2."
"รวมผลสองนัด อัตเลตีโกมาดริด ชนะ 3–2."
"รวมผลสองนัด เรอัลมาดริด ชนะ 3–2."
"รวมผลสองนัด แมนเชสเตอร์ ซิตี ชนะ 3–2."
การจับสลากประกบคู่รอบรองชนะเลิศมีขึ้นในวันที่ 15 เมษายน พ.ศ. 2559 (ค.ศ. 2016). รอบรองชนะเลิศ นัดแรก จะลงทำการแข่งขันระหว่างวันที่ 26 และ 27 เมษายน พ.ศ. 2559 (ค.ศ. 2016), และรอบรองชนะเลิศ นัดที่ 2 จะลงทำการแข่งขันระหว่างวันที่ 3 และ 4 พฤษภาคม พ.ศ. 2559 (ค.ศ. 2016).
"รวมผลสองนัด เรอัลมาดริด ชนะ 1–0."
"รวมผลสองนัด เสมอ 2–2. อัตเลตีโกมาดริด ชนะด้วยกฏยิงประตูทีมเยือน."
รอบชิงชนะเลิศ จะลงแข่งขันกันในวันที่ 28 พฤษภาคม พ.ศ. 2559 (ค.ศ. 2016) ที่ ซานซีโร ในกรุง มิลาน, ประเทศอิตาลี.
กลัปเปอร์ตาร์ต
กลัปเปอร์ตาร์ต () มีความหมายตามตัวอักษรว่า "เค้กมะพร้าว" หรือ "ทาร์ตมะพร้าว" เป็นขนมหวานชนิดหนึ่งของอินโดนีเซียที่ได้รับอิทธิพลจากเนเธอร์แลนด์ มีต้นกำเนิดในเมืองมานาโด จังหวัดซูลาเวซีเหนือ ส่วนผสมประกอบด้วยแป้ง, น้ำตาล, นม, เนย รวมทั้งเนื้อและน้ำมะพร้าว
กีฬาบิลเลียดในกีฬาแห่งชาติครั้งที่ 44
กีฬาบิลเลียดในกีฬาแห่งชาติ ครั้งที่ 44 จัดแข่งขันที่หอประชุมมหาวิทยาลัยอาชีวศึกษานครสวรรค์ จังหวัดนครสวรรค์ กำหนดแข่งขันระหว่างวันที่ 12–14 ธันวาคม พ.ศ. 2558
กีฬาฮอกกี้ในกีฬาแห่งชาติครั้งที่ 44
กีฬาฮอกกี้ในกีฬาแห่งชาติ ครั้งที่ 44 จัดแข่งขันที่สนามฟุตบอลมหาวิทยาลัยราชภัฏนครสวรรค์, โรงยิมโรงเรียนสาธิตมหาวิทยาลัยราชภัฏนครสวรรค์ กำหนดแข่งขันระหว่างวันที่ 11–20 ธันวาคม พ.ศ. 2558
คริสตัล (ศูนย์การค้า)
เดอะคริสตัล เป็นกลุ่มศูนย์การค้าในประเทศไทย บริหารงานโดย บริษัท เค.อี. แลนด์ จำกัด
เดอะคริสตัล วีรันดา รามอินทรา เป็นศูนย์การค้าแห่งแรกของบริษัทฯ ตั้งอยู่ริมถนนถนนประดิษฐ์มนูธรรม และทางพิเศษฉลองรัช (เอกมัย-รามอินทรา-วงแหวนตะวันออก) ในพื้นที่แขวงลาดพร้าว เขตลาดพร้าว กรุงเทพมหานคร โดยในบริเวณศูนย์การค้ามีพื้นที่สำคัญดังนี้
คริสตัล ดีไซน์ เซ็นเตอร์ หรือ ซีดีซี เป็นศูนย์การค้าแห่งที่สองของบริษัทฯ ตั้งอยู่เยื้องเดอะคริสตัล พาร์ค และตรงข้ามกับเซ็นทรัลเฟสติวัล อีสต์วิลล์ แขวงคลองจั่น เขตบางกะปิ กรุงเทพมหานคร โดยร้านค้าในศูนย์การค้านี้เน้นอุปกรณ์เครืองเรือนและของตกแต่งบ้าน โดยมีพื้นที่สำคัญดังนี้
เดอะ คริสตัล พีทีที เป็นศูนย์การค้าแห่งที่สามของบริษัทฯ โดยความร่วมมือกับบริษัท ปตท. จำกัด (มหาชน) ตั้งอยู่ริมถนนชัยพฤกษ์ ในพื้นที่ตำบลคลองพระอุดม อำเภอปากเกร็ด จังหวัดนนทบุรี โดยมีพื้นที่สำคัญดังนี้
เดอะ คริสตัล เอสบี เป็นศูนย์การค้าแห่งที่สี่ของบริษัท โดยความร่วมมือกับ เอส.บี. เฟอร์นิเจอร์ ตั้งอยู่ริมถนนราชพฤกษ์ ในพื้นที่ตำบลมหาสวัสดิ์ อำเภอบางกรวย จังหวัดนนทบุรี โดยมีพื้นที่สำคัญดังนี้
กีฬาลีลาศในกีฬาแห่งชาติ ครั้งที่ 44
กีฬาลีลาศในกีฬาแห่งชาติ ครั้งที่ 44 จัดแข่งขันที่อาคารเอนกประสงค์ และสัมมนา บึงบอระเพ็ด จังหวัดนครสวรรค์ กำหนดแข่งขันระหว่างวันที่ 12–14 ธันวาคม พ.ศ. 2558
อะลูมิเนียม นิโคติเนท
อะลูมิเนียม นิโคติเนท (Aluminium nicotinate) เป็นยาลดระดับไขมันในกระแสเลือดกลุ่มอนุพันธ์ของไนอะซิน (niacin derivative)
วิกตอร์ กรีญาร์
ฟร็องซัว โอกุสต์ วิกตอร์ กรีญาร์ (; 6 พฤษภาคม ค.ศ. 1871 – 13 ธันวาคม ค.ศ. 1935) เป็นนักเคมีชาวฝรั่งเศส เกิดที่เมืองแชร์บูร์ กรีญาร์เข้าเรียนด้านคณิตศาสตร์ที่มหาวิทยาลัยลียงก่อนจะเปลี่ยนไปเรียนเคมี ต่อมาในปี ค.ศ. 1900 เขาค้นพบปฏิกิริยากรีญาร์ (Grignard reaction) ซึ่งเป็นการเติมตัวทำปฏิกิริยากรีญาร์ลงในหมู่คาร์บอนิลของอัลดีไฮด์หรือคีโตน ปฏิกิริยานี้ทำให้สามารถเตรียมสารประกอบอินทรีย์ได้โดยใช้สารตั้งต้นเพียงเล็กน้อย ในปี ค.ศ. 1910 กรีญาร์ดำรงตำแหน่งศาสตราจารย์ที่มหาวิทยาลัยน็องซี และได้รับรางวัลโนเบลสาขาเคมีร่วมกับปอล ซาบัตเย (Paul Sabatier) ในอีกสองปีต่อมา ช่วงสงครามโลกครั้งที่หนึ่ง เขาศึกษาการสงครามเคมีและมีส่วนในการพัฒนาแก๊สฟอสจีนและแก๊สมัสตาร์ด
กรีญาร์เสียชีวิตที่เมืองลียงในปี ค.ศ. 1935
อี ซู-ย็อง
อี ซู-ย็อง (; ; 12 เมษายน ค.ศ. 1979 —) เป็นนักร้องเพลงแนวบัลลาดชาวเกาหลีใต้ เธอเปิดตัวในปี ค.ศ. 1999 ในประเทศเกาหลีด้วยอัลบั้ม "I Believe" เธอเป็นที่รู้จักจากเสียงอันไพเราะและทรงพลังของเธอ เธอได้รับความนิยมมากในประเทศเกาหลี ในปี ค.ศ. 2001 เธอได้ร้องเพลงเวอร์ชันเกาหลีของเกมส์ไฟนอลแฟนตาซี X เพลง “ซุเตะกิดะเนะ” ชื่อภาษาเกาหลีใน “얼마나좋을까” (“Eolmana Joheulkka”) อีได้ออกสตูดิโออัลบั้มทั้งหมด 8 อัลบั้ม
อี เกิดในโซล ประเทศเกาหลีใต้ เธอมีน้องชายและน้องสาว พ่อของเธอเสียชีวิตจากอุบัติเหตุทางรถยนต์เมื่อเธออายุ 9 ขวบ หลังจากนั้นแม่ของเธอได้รับเงินจากการทำงานในร้านอาหารและส่งขวดนม และหลังจากที่แม่ของเธอเสียชีวิตจากอุบัติเหตุทางรถยนต์ เธอได้เริ่มอาชีพของเธอในฐานะนักร้อง
ในปี ค.ศ. 2004 เธอเริ่มที่จะขายอัลบั้มของเธอในประเทศญี่ปุ่น เธอได้ออก 1 สตูดิโออัลบั้มและ 2 ซิงเกิลอัลบั้ม กับอัลบั้มนี้เธอได้อันดับที่ 125 ของออริคอนชาร์ต
ไอบีลีฟ (อัลบั้มของอี ซู-ย็อง)
ไอบีลีฟ《I Believe》เป็นสตูดิโออัลบั้มชุดแรกของ อี ซู-ย็อง ออกวางจำหน่ายวันที่ 16 พฤศจิกายน ค.ศ. 1999
นิโคตินิล แอลกอฮอล์
นิโคตินิล แอลกอฮอล์ () (ชื่อการค้า: Roniacol) เป็นยาลดไขมันในกระแสเลือดที่เป็นอนุพันนธ์ของไนอะซิน (niacin derivative) นอกจากนี้ยังมีฤทธิ์ขยายหลอดเลือด ซึ่งอาจทำให้เกิดอาการหน้าแดง (flushing) หรือความดันโลหิตลดลงได้ ในปัจจุบัน ไม่มีการผลิตยานี้เพื่อจำหน่ายในเชิงการค้าแล้ว มีเพียงการใช้ในการศึกษาทดลองเท่านั้น
นิโคตินิล แอลกอฮอล์จะออกฤทธิ์ลดระดับคอเลสเตอรอลรวมของร่างกาย (total cholesterol), ไลโปโปรตีนคอเลสเตอรอลชนิดความหนาแน่นต่ำและชนิดความหนาแน่นต่ำมาก (LDL- และ VLDL-cholesterol), และไตรกลีเซอร์ (Triglyceride) ในกระแสเลือด นิโคตินิลแอลกอฮอล์จะถูกเปลี่ยนแปลงที่ตับโดยปฏิกิริยาออกซิเดชั่น (Oxidation) ให้กลายเป็นกรดนิโคทินิค (วิตามินบี 3) ซึ่งร่างกายจะนำไปใช้ประโยชน์ต่อไป
ปัจจุบันยังไม่มีข้อมูลจากการศึกษามากพอเกี่ยวกับประสิทธิภาพและความปลอดภัยของการใช้นิโคตินิล แอลกอฮอล์ในกลุ่มประชากรพิเศษ ดังรายละเอียดต่อไปนี้:
รังสรรค์นิยม
รังสรรค์นิยม () เป็นความเชื่อทางศาสนาที่เชื่อว่า พระเจ้าได้สร้างจักรวาลและชีวิต โดยพระเจ้าในทัศนะนี้ถือว่าเป็น "ผู้สร้าง" (creator)
เมอร์คิวรี(I) คลอไรด์
เมอร์คิวรี(I) คลอไรด์ (Mercury(I) chloride) เป็นสารประกอบเคมีมีสูตรเป็น HgCl ชื่อสามัญเรียก calomel (พบได้น้อยในธรรมชาติ) หรือ mercurous chloride ซึ่งควบแน่นเป็นของแข็งสีขาวหรือขาวอมเหลือง เป็นสารประกอบของ mercury(I) ใช้เป็นส่วนประกอบของอิเล็กโทรดอ้างอิงในเคมีไฟฟ้า
ในตำรายาไทย เรียกคาโลเมลว่าโกฐกะเพ่อ นำมาลดพิษโดยกวนกับน้ำดอกไม้เทศและน้ำคั้นจากต้นมะแว้งนก แล้วใส่ถ้วย เผาด้วยไฟจากมูลโค ใช้เป็นยาแก้ไข้ ไอเป็นเลือด ริดสีดวง ในเปอร์เซียใช้รักษาซิฟิลิส
สกุลบัวสาย
สกุลบัวสาย () หรือ "Nymphaea" เป็นพืชน้ำชนิดหนึ่ง มีลำต้นใต้ดินเป็นหัว หรือเหง้า ใบและดอกเกิดจากตาหรือหน่อที่เจริญขึ้นมาที่ผิวน้ำด้วยก้านส่งใบและยอด บางชนิดมีใบใต้น้ำ ใบเป็นใบเดี่ยว มีขอบใบทั้งแบบเรียบ และแบบคลื่น ผิวใบด้านบนเรียบเป็นมัน ด้านล่างมีขนละเอียด หรืออาจจะไม่มขน ดอกเป็นดอกเดี่ยว มีทั้งชนิดที่บานกลางคืน และบานกลางวัน บางชนิดมีกลิ่นหอม มีสีสันหลากหลายแตกต่างกันไป มีชื่อเรียกกันทั่วไปว่า "อุบลชาติ" แบ่งออกเป็น 2 ประเภท คือ อุบลชาติล้มลุก ได้แก่ บัวผัน บัวเผื่อน บัวสาย และจงกลนี ดอกจะชูพ้นน้ำ และขอบใบหยัก และอุบลชาติยืนต้น ได้แก่ บัวฝรั่ง ดอกจะเป็นรูปถ้วยลอยเหนือผิวน้ำ มีขอบใบเรียบ
การแบ่งย่อยภายในสกุล "Nymphaea":
อะคิพิม็อกซ์
อะคิพิม็อกซ์ () (ชื่อการค้า Olbetam ในยุโรป) เป็นยาลดระดับไขมันในกระแสเลือดกลุ่มอนุพันธ์ของไนอะซิน (niacin derivative) มีสูตรโครงสร้างคล้ายกับไนอะซิน แต่ยาไม่ถูกเปลี่ยนแปลงในร่างกาย จึงอยู่ในกระแสเลือดได้นาน และถูกขับออกจากร่างกายได้ช้า จึงสามารถออกฤทธิ์ได้ยาวนาน การใช้ยาในขนาดต่ำจึงมีประสิทธิภาพมากพอในการรักษาและอาการไม่พึงประสงค์ที่เกิดขึ้นนั้นพบว่าเกิดขึ้นได้น้อยกว่าไนอะซิน อย่างไรก็ตาม ปัจจุบันยังไม่เป็นที่ทราบแน่ชัดถึงขนาดอะพิคิม็อกซ์ที่เหมาะสมและมีประสิทธิภาพในการรักษาเทียบเท่ากับไนอะซิน
อะคิพิม็อกซ์ออกฤทธิ์ยับยั้งกระบวนการการสร้างไตรกลีเซอไรด์ของตับและลดการหลั่งไลโปโปรตีนคอเลสเตอรอลชนิดความหนาแน่นต่ำมาก (Very low-density lipoprotein cholesterol; VLDL-C) ซึ่งจะส่งผลโดยอ้อมทำให้ไลโปโปรตีนคอเลสเตอรอลชนิดความหนาแน่นต่ำ (Low-density lipoprotein cholesterol; LDL-C) ลดลงและมีการเพิ่มขึ้นของไลโปโปรตีนคอเลสเตอรอลชนิดความหนาแน่นสูง (High-density lipoprotein cholesterol; HDL-C) ได้ในที่สุด  การใช้อะคิพิม็อกซ์ในระยะยาวมีความสัมพันธ์กับการลดของของอัตราการตาย แต่อาการข้างเคียงที่เกิดจากอะคิพิม็อกซ์ซึ่งเกิดขึ้นได้บ่อยถือเป็นข้อจำกัดหนึ่งของการใช้ยานี้ในทางคลินิก ซึ่งอาการไม่พึงประสงค์เหล่านั้น ได้แก่ อาการผิวหนังแดง ร้อนวูวาบ (flushing) ซึ่งมีความสัมพันธ์กับระดับของโพรสตาแกลนดิน (prostaglandin D2) ในร่างกาย, ใจสั่น (palpitation), และไม่สบายท้อง (gastrointestinal disturbances) โดยอาการผิวหนังร้อนแดงอาจสามารถลดความรุนแรงลงได้โดยการรับประทานแอสไพริน (aspirin) ก่อนการรับประทานอะคิพิม็อกซ์ประมาณ 20-30 นาที ทั้งนี้ การรับประทานอะคิพิม็อกซ์ในขนาดสูงอาจทำให้เกิดความผิดปกติของตับ, ระดับน้ำตาลในเลือดสูงกว่าปกติ, และทำให้เกิดอาการของโรคเกาต์ได้
ทอง ศิษย์หลวงพ่อพูล
ทอง ศิษย์หลวงพ่อพูล มีชื่อจริงว่า วิรัญ สิทธิสรณ์ เกิดเมื่อวันที่ 26 กรกฎาคม พ.ศ. 2535 ที่ จังหวัดสุรินทร์
ผักกระชับ
ผักกระชับ ; rough cocklebur clotbur, common cocklebur, large cocklebur, woolgarie bur) จังหวัดเชียงใหม่ เรียก หญ้าผมยุ่ง จังหวัดราชบุรี เรียก ขี้ครอก เป็นพืชฤดูเดียวอยู่ใน วงศ์ทานตะวัน คาดว่ามีถิ่นกำเนิดในอเมริกาเหนือ และแพร่กระจายตามธรรมชาติทั่วโลก
ผักกระชับเป็นผักพื้นบ้านของจังหวัดระยอง ต้นอ่อนใส่ในแกงส้ม กินกับน้ำพริก หรือผัดน้ำมันหอย ใช้เป็นยาได้โดยถอนทั้งรากมาต้มอาบแก้ผื่นแพ้ ต้มกินแก้ไซนัสอักเสบ นอกนั้นยังแก้อาการปวดฟันได้ เมล็ดของผักกระชับมีสารอัลคาลอยด์ที่เป็นพิษต่อสัตว์ เรียก carboxyatratyloside
พืชนี้มีฤทธิ์ทางยา ใช้เป็นยาพื้นบ้านใน เอเชียใต้ และการแพทย์แผนจีน ในภาษาเตลูกู เรียกพืชนี้ว่ามารูลา มาตางี พืชชนิดนี้เกี่ยวข้องกับการเสียชีวิตอย่างน้อย 19 คนและเจ็บป่วย 76 คนใน สิลเหต บังกลาเทศ เมื่อ พ.ศ. 2550 มีคนรับประทานพืชนี้จำนวนมากเพราะความอดอยากระหว่างเกิดน้ำท่วมในช่วงมรสุมและไม่มีพืชอื่นรับประทาน อาการได้แก่ อาเจียน อารมณ์เปลี่ยนแปลง และไม่มีสติ
โทรูลีน
โทรูลีน () หรือ 3',4'-ไดดีไฮโดร-บีตา,แกมมา-แคโรทีน (3',4'-didehydro-β,γ-carotene) เป็นสารกลุ่มแคโรทีน (สารแคโรทีนอยด์ที่ประกอบด้วยสารไฮโดรคาร์บอน) มีสูตรเคมีคือ CH สังเคราะห์ได้จากการถ่ายทอดยีนในแนวราบของเพลี้ยอ่อนถั่ว ("Acyrthosiphon pisum") โทรูลีนเป็นสารแคโรทีนอยด์ชนิดเดียวที่สังเคราะห์ได้จากสิ่งมีชีวิตในอาณาจักรสัตว์
วุ่นรักพักนิ้ว Fingering
วุ่นรักพักนิ้ว Fingering เป็นภาพยนตร์ไทย เขียนบทและกำกับโดย 'ดนพ ธนินศิรประภา' (สมศักดิ์ สอนแพง) เป็นภาพยนตร์ที่เล่าถึงเรื่องราววุ่นๆ ของทอมดี้เพศที่สาม เข้าฉายในโรงภาพยนตร์ วันที่ 9-13 กุมภาพันธ์ 2556 ที่ เอสพลานาด ซีนีเพล็กซ์ รัชดา วันละ 2 รอบ คือ 16.00 น. และ 20.00 น. ก่อนจะเผยแพร่การฉายทางออนไลน์ให้ชมทาง www.clubqueer.net วันที่ 14 กุมภาพันธ์ 2556 โดยได้เน็ตไอดอลสุดฮอตอย่าง สุนันทา เดวา มานำแสดง
เรื่องราวของ “เชง” (ณปภัช แช่มช้อย) พนักงานเสิร์ฟร้านกาแฟที่ไม่ค่อยขยันทำการบ้านเรื่องบนเตียง ทำให้ “มิ” (สุนันทา เดวา) ดี้สาวหงุดหงิดงุ่นง่านมาก เป็นเหตุให้ทั้งสองทะเลาะกันอย่างรุนแรงถึงกับต้องแยกทางกัน แต่เชงก็ได้ มุนินทร์ กับ มุตา เพื่อนสาวในร้านช่วยฝึกวิชาใช้นิ้วขั้นเทพให้ เพื่อจะได้ง้อและกลับมาเอาใจแฟนสาวอีกครั้ง ทว่าระหว่างที่ฝึกวิชาอย่างเอาเป็นเอาตายเชงดันเกิดอุบัติเหตุจนต้องเข้าเฝือกที่นิ้วซะงั้น
25 ปี มนต์เพลงคาราบาว
25 ปี มนต์เพลงคาราบาว เป็นคอนเสิร์ตใหญ่ของวงคาราบาว เพื่อปิดอัลบั้ม "มนต์เพลงคาราบาว 25 ปี" ซึ่งเป็นอัลบั้มที่นำ 25 ศิลปินในสังกัดต่าง ๆ มาร้อง 26 เพลงคาราบาว จัดขึ้นเมื่อวันเสาร์ที่ 7 กรกฎาคม พ.ศ. 2550 ณ.อิมแพ็ค อารีน่า เมืองทองธานี ซึ่งในคอนเสิร์ตครั้งนี้เป็นการแสดงของสมาชิกวงคาราบาวยุคปัจจุบัน และมีสมาชิกวงยุคคลาสสิกไลน์อัพขึ้นคอนเสิร์ต 1 ท่าน คือ เขียว - กีรติ พรหมสาขา ณ สกลนคร โดยคอนเสิร์ตครั้งนี้ทางวงได้นำเพลงทั้งหมดจากอัลบั้ม มนต์เพลงคาราบาว 25 ปี และบางเพลงจากอัลบั้มต่าง ๆ ของคาราบาวมาแสดงให้ฟัง ภายหลังมีการทำดีวีดีคอนเสิร์ตออกมาจัดจำหน่ายโดย วอร์นเนอร์ มิวสิก ไทยแลนด์
อุสา สุคันธมาลัย
อุสา สุคันธมาลัย มีนามเดิมว่า ทรรพ หรือ ทับ เกิดเมื่อวันที่ 5 สิงหาคม พ.ศ. 2447 ที่ จังหวัดนนทบุรี เป็นธิดาของนายสุทธิ์ และนางเทียบ บิดามารดาของท่านมีวงดนตรี มีชื่อเสียงในด้านเครื่องสาย และบิดาของครูนั้นขับเสภาได้ดี อุสาเริ่มเรียนขับร้องจากท่านบิดาก่อน ตั้งแต่อายุยังไม่ถึง 10 ขวบ บิดาได้พาไปถวายตัวให้อยู่ในพระอุปถัมภ์ของ พระวิมาดาเธอกรมพระสุทธาสินีนาฎ ซึ่งอุสาได้เรียนขับร้องกับหลวงเสียงเสนาะกรรณ (พัน มุกตวาภัย) และยังได้เป็นศิษย์ของพระยาประสานดุริยศัพท์ (แปลก ประสานศัพท์) ซึ่งได้แต่งทางร้องให้อุสาเป็นพิเศษเพลงหนึ่งคือ เพลงทยอยเดี่ยว และเป็นศิษย์ของเจริญ พาทยโกศลและหม่อมส้มจีนด้วย
อุสาเป็นคนขับร้องประจำวงมโหรีของ พระวิมาดาเธอกรมพระสุทธาสินีนาฏ จนสิ้นรัชกาล วงมโหรีนี้ก็ยุบเลิกไป จึงได้ทูลลาออกจากวังมาอยู่ที่บ้านพี่สาวที่ชื่อทิม เมื่ออายุได้ 20 ปี สมรสกับหลวงประมาณมนูธรรม (สกุล บุณยรัตพันธ์) บุตรชายของเจ้าพระยาศรีธรรมราช (เวก บุณยรัตพันธ์) สมรสได้ประมาณ 9 ปี สามีถึงแก่กรรม ในตอนนั้นหลวงประดิษฐไพเราะ (ศร ศิลปบรรเลง) ได้เข้ามาประจำอยู่ในวงดนตรีหลวงของรัชกาลที่ 7 แล้ว จึงชักชวนให้อุสาเข้ามาร่วมงานด้วยกัน ต่อมา ในสมัยจอมพล ป. พิบูลสงคราม มีนโยบายรัฐนิยมให้ใช้ชื่อตัวให้เหมาะกับเพศ อุสาซึ่งมีชื่อตัวว่าทับ พยางค์เดียว ไม่เหมาะกับสมัยนิยม จึงเปลี่ยนมาใช้อุสา และตั้งนามสกุลสุคันธมาลัยขึ้นใช้เอง
อุสาได้เคยอัดแผ่นเสียงให้กับห้าง ต.เง็กชวน โดยมีเทียบ คงลายทองเป็นผู้เป่าปี่ และพริ้ง ดนตรีรสเป็นผู้ตีระนาดเอก เพลงที่อุสาร้องและมีชื่อเสียงมาก คือ เพลงฉุยฉายและเพลงช้าปี่ อุสาร้องเพลงครั้งสุดท้ายเมื่อประมาณ พ.ศ. 2523 ในวงครูอาวุโส ซึ่งมหาวิทยาลัยศิลปากรเป็นผู้จัดขึ้น อุสายังร้องเพลงพม่าห้าท่อนและเพลงสี่บทได้ไพเราะ อุสาเสียชีวิตเมื่อ 16 ธันวาคม พ.ศ. 2528 รวมอายุได้ 81 ปี
ฮูร์ชิด โตยิเบียฟ
คูร์ชิด ทาดิบาเยฟ (Khurshid Tadjibayev) หรือฮูร์ชิด โตยิเบียฟ (Hoorshid Tojibaev) เกิดเมื่อ 13 พฤศจิกายน พ.ศ. 2532 เป็นนักมวยสากลสมัครเล่นชาวอุซเบกิสถานที่เข้าแข่งขันกีฬาโอลิมปิก พ.ศ. 2551 แต่ไม่ได้เหรียญรางวัล เขาได้เหรียญทองแดงในรุ่นไลท์เวท ในกีฬาเอเชียนเกมส์ พ.ศ.2553 ที่กวางโจว
พินิจ บุญจวง
พินิจ บุญจวง (Pinit Boonjoung ) เกิดเมื่อ 25 พฤศจิกายน พ.ศ. 2497 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2519 ที่มอนทรีออล ประเทศแคนาดา ในรุ่นเฟเธอร์เวท รอบแรก ได้บาย รอบสอง แพ้ ชอย ชุงอิล จากเกาหลีใต้ ตกรอบเมื่อ 21 กรกฎาคม พ.ศ. 2519
ดริฟต์ (ทรานส์ฟอร์มเมอร์ส)
ดริฟต์ () เป็นชื่อตัวละครหุ่นยนต์ฝ่ายไซเบอร์ทรอน หรือ ออโต้บอทส์ จากการ์ตูนชุดเรื่อง ทรานส์ฟอร์มเมอร์ส 
ในหนังสือการ์ตูนฉบับของ ไอดีดับบลิว (IDW) มีประวัติเกี่ยวกับดริฟต์ว่าเคยหลงผิดไปเป็นหุ่นยนต์ฝ่ายดีเซปติคอนส์เนื่องจากดริฟต์ได้พบเจอกับสถานการณ์ต่าง ๆ ในแง่ไม่ดีนัก ทำให้ดริฟต์กลายเป็นลูกน้องมือขวาของ เมกะทรอน หัวหน้าฝ่ายดีเซปติคอนส์ หลังจากที่ดริฟต์ได้มาทำงานรับใช้เมกะทรอนอย่างเต็มรูปแบบแล้ว ดริฟต์จึงเปลี่ยนลักษณะร่างกายและเปลี่ยนชื่อของตนเองเป็น เดดล็อก (Deadlock) ต่อมาเขาเริ่มรู้สึกว่าเขาทำผิดไป จึงได้หาทางแก้ไขในสิ่งที่เขาได้ทำผิดพลาด สุดท้ายเขาจึงตัดสินใจก้าวออกมาจากเงามืด จนได้กลับไปเป็นหุ่นยนต์ฝ่ายออโต้บอทส์และใช้ชื่อว่าดริฟต์เช่นเดิม
ดริฟต์ ในภาคนี้ มีลักษณะร่างกายสีส้ม ผสมกับสีดำ ส่วนของหน้าอกมีไฟหน้ารถแสงสีฟ้าติดอยู่ทั้งสองข้าง ส่วนของไหล่และแขนมีเกราะป้องกันขนาดใหญ่ นอกจากนี้ ดริฟต์ยังมีหุ่นยนต์ขนาดเล็ก หรือ มินิ-คอน (Mini-Con) อีกสองตัว มีชื่อว่า เจ็ตสตอร์ม และ สลิปสตรีม ซึ่งเป็นลูกศิษย์ของดริฟต์เอง ดริฟต์มีบทบาทด้านการให้คำแนะนำแก่ บัมเบิลบี ในบางครั้งบางคราว และยังมีความเป็นผู้ใหญ่สูง ถือเป็นหุ่นยนต์อีกตัวหนึ่งที่ดำรงไว้ซึ่งคุณธรรม แต่มีข้อเสียคือมักจะตำหนิลูกศิษย์ทั้งสองอย่าง สลิปสตรีม และ เจ็ทสตอร์ม รุนแรงเกินไป แม้เพียงแค่เรื่องการขัดดาบผิดวิธี ภายหลังมนุษย์วัยเด็กที่อาศัยอยู่ในทีมบัมเบิลบี ชื่อว่า รัสเซล เคลย์ มาช่วยเหลือลูกศิษย์ทั้งสอง ด้วยการช่วยพูดให้ดริฟต์ตำหนิลูกศิษย์ทั้งสองน้อยลง ดริฟต์รับฟังคำพูดของรัสเซลจึงปรับเปลี่ยนวิธีการสั่งสอนลูกศิษย์ทั้งสอง ทำให้ความสัมพันธ์ระหว่างศิษย์อาจารย์จึงดำเนินไปด้วยดีเสมอมา เสียงพากย์ดริฟต์ในภาคนี้ให้เสียงภาษาไทยโดย ภิญโญ รุ่งสมัย (ฉบับช่อง 3 Family) และ กริน อักษรดี (ฉบับการ์ตูนเน็ตเวิร์ค) และให้เสียงภาษาอังกฤษโดย อีริค บอลซา (Eric Bauza)
ดริฟต์ปรากฏตัวในทรานส์ฟอร์มเมอร์สฉบับภาพยนตร์คนแสดงเรื่องนี้เป็นเรื่องแรก ในภาคนี้ ให้เสียงภาษาอังกฤษ โดย เคน วาตานาเบะ (Ken Watanabe) และให้เสียงภาษาไทย โดย สิทธิสม มุทธานุกูลวงศ์ ดริฟต์มีบทบาทที่แตกต่างไปจากฉบับอนิเมะ นั่นคือ เป็นหุ่นยนต์ฝ่ายออโต้บอทส์สายพันธุ์ประเทศญี่ปุ่น ลักษณะร่างกายจะเป็นสีฟ้าสลับดำ ใบหน้าคล้ายกับมนุษย์ มีดาบซามูไรเป็นอาวุธประจำกาย มีล้อรถติดอยู่ที่หัวเข่าทั้งสองข้าง และสามารถแปลงร่างเป็นได้ทั้งรถยนต์และเฮลิคอปเตอร์ อุปนิสัยส่วนตัวจะมีความสามารถด้านการแต่งกลอนไฮกุ แต่ข้อเสียของดริฟต์คือ มักจะมีปัญหาทะเลาะกับบัมเบิลบี และหุ่นยนต์ออโต้บอทส์ตัวอื่น ๆ อยู่เป็นประจำ แต่ดริฟต์ก็มีความนับถือ อ็อพติมัส ไพรม์ เช่นเดียวกับหุ่นยนต์ทุกตัว ภายหลัง อ็อพติมัส ไพรม์ได้ทำการชักชวน กริมล็อก และหุ่นยนต์ฝ่ายไดโนบอทส์ทั้งหมดมาเป็นพวกเดียวกัน ดริฟต์จึงได้ สลัค หุ่นยนต์ไดโนบอทส์ตัวหนึ่ง มาเป็นคู่หูของเขา
บทบาทที่เด่นชัดที่สุดของดริฟต์ในทรานส์ฟอร์มเมอร์สตั้งแต่อดีต จนถึงปัจจุบันนั้นก็คือมีประวัติว่าดริฟต์เคยเป็นฝ่ายดีเซปติคอนส์มาก่อนแทบทั้งสิ้น
การเรียกชื่อ ดริฟต์ ในภาษาญี่ปุ่น จะเรียกว่า โดริฟูโตะ ()
หนุมาน ศิษย์หลวงพ่อพูล
หนุมาน ศิษย์หลวงพ่อพูล มีชื่อจริงว่า สุเทพ บุญสูง เกิดเมื่อวันที่ 21 พฤษภาคม พ.ศ. 2534 ที่ จังหวัดกาฬสินธุ์
เกาะเซนทิเนลเหนือ
เกาะเซนทิเนลเหนือ () เป็นเกาะหนึ่งของหมู่เกาะอันดามันในอ่าวเบงกอล ตั้งอยู่ทางทิศตะวันตกของเกาะอันดามันใต้ด้านใต้ พื้นที่ส่วนใหญ่ของเกาะปกคลุมด้วยป่าไม้ เป็นเกาะที่เล็กและอยู่ห่างไกลจากแหล่งชุมชนหลัก ๆ ในกลุ่มเกาะอันดามันใหญ่ มีพืดหินปะการังโอบล้อม และไม่มีอ่าวจอดเรือตามธรรมชาติ
บนเกาะเซนทิเนลเหนือมีกลุ่มคนพื้นเมืองกลุ่มหนึ่งอาศัยอยู่ คนภายนอกเรียกชื่อคนกลุ่มนี้ตามชื่อเกาะว่า "ชาวเซนทิเนล" ประมาณกันว่ามีจำนวนประชากรอยู่ระหว่าง 15 ถึง 500 คน (ขึ้นอยู่กับแหล่งข้อมูลและช่วงเวลาการประเมินที่แตกต่างกัน) ชนกลุ่มนี้ต้องเผชิญภัยคุกคามที่เป็นไปได้จากโรคติดเชื้อที่พวกเขาไม่มีภูมิคุ้มกัน เช่นเดียวกับความรุนแรงจากผู้บุกรุก รัฐบาลอินเดียจึงประกาศให้เกาะเซนทิเนลทั้งเกาะ (ซึ่งมีขนาดพอ ๆ กับแมนแฮตตัน) รวมทั้งพื้นน้ำในระยะ 3 ไมล์หรือประมาณ 5 กิโลเมตรจากตัวเกาะเป็นเขตหวงห้าม
ภาษาเซนทิเนล
ภาษาเซนทิเนล () เป็นภาษาที่สันนิษฐานกันว่าเป็นภาษาของชาวเซนทิเนลแห่งเกาะเซนทิเนลเหนือในหมู่เกาะอันดามัน ประเทศอินเดีย แต่เนื่องจากการขาดการติดต่อระหว่างชาวเซนทิเนลกับส่วนที่เหลือของโลกเป็นเวลาอย่างน้อยสามศตวรรษ เราจึงไม่ทราบข้อมูลเกี่ยวกับภาษาของพวกเขาเลย และไม่มีทางที่เราจะทราบสถานะของภาษานี้ เนื่องจากชาวเกาะไม่อนุญาตให้คนภายนอกขึ้นเกาะ โดยแสดงความเป็นปฏิปักษ์อย่างยิ่งต่อผู้ที่พยายามจะเข้าไป
สันนิษฐานกันว่าชาวเซนทิเนลใช้ภาษาเพียงภาษาเดียว และภาษานั้นเป็นสมาชิกของตระกูลภาษาอันดามัน เมื่อพิจารณาจากข้อมูลที่มีไม่มากนักในแง่ความใกล้เคียงด้านวัฒนธรรมและเทคโนโลยีรวมทั้งความใกล้ชิดทางภูมิศาสตร์กับเกาะอื่น ๆ คาดว่าภาษาของพวกเขาน่าจะใกล้ชิดกับภาษากลุ่มเอิงเกอ (Ongan) มากกว่าภาษากลุ่มอันดามันใหญ่ (Great Andamanese) ในหน้า 10 ของหนังสือ "A Grammar of the Great Andamanese Language: An Ethnolinguistic Study" (ไวยากรณ์ภาษาอันดามันใหญ่ : การศึกษาทางภาษาศาสตร์ชาติพันธุ์) ของแอนวิตา แอบบี นักภาษาศาสตร์ชาวอินเดีย มีแผนภูมิตระกูลภาษาอันดามันที่ช่วยให้เข้าใจมากขึ้นว่าภาษาเซนทิเนลเกี่ยวข้องกับภาษาอื่น ๆ ในตระกูลนี้อย่างไร ถึงกระนั้น เคยมีการพาผู้พูดภาษาเอิงเกอไปยังเกาะเซนทิเนลเหนืออย่างน้อยสองครั้งเพื่อให้ช่วยสื่อสารกับชาวเกาะ ปรากฏว่าพวกเขาไม่สามารถรู้จำภาษาที่ชาวเกาะใช้ระหว่างการแลกเปลี่ยนสนทนาที่เกิดขึ้นสั้น ๆ อย่างไม่เป็นมิตรได้เลย
ภาษาเซนทิเนลจัดเป็นภาษาใกล้สูญเนื่องจากมีผู้พูดน้อย แม้ยังไม่ทราบจำนวนผู้พูดที่แน่นอน แต่ประมาณกันว่าอยู่ระหว่าง 100 ถึง 250 คน รายงานการวิจัยของรัฐบาลอินเดียได้ประมาณอย่างคร่าวไว้ว่าผู้พูดภาษานี้มีจำนวน 100 คน (ณ ปี พ.ศ. 2549) แต่เกรเกอรี แอนเดอร์สัน นักภาษาศาสตร์ชาวอเมริกันกล่าวว่า "[ในเมื่อ] ไม่ทราบข้อมูลและไม่มีการติดต่อกับผู้พูด ก็ควรจัดให้เป็นภาษาในข่ายใกล้สูญ จำนวนผู้พูดเป็นความเพ้อฝันโดยแท้ เพราะไม่เคยมีการนับเลยสักครั้ง
ชาวเซนทิเนล
ชาวเซนทิเนล () หรือ ชาวเกาะเซนทิเนลเหนือ () เป็นคนพื้นเมืองกลุ่มหนึ่งของหมู่เกาะอันดามันในอ่าวเบงกอล อาศัยอยู่บนเกาะเซนทิเนลเหนือซึ่งตั้งอยู่ทางทิศตะวันตกของกลุ่มเกาะอันดามันใหญ่ตอนใต้ พวกเขาเป็นที่รู้จักจากความเกลียดกลัวคนแปลกหน้าซึ่งแสดงออกด้วยการต่อต้านอย่างรุนแรงต่อคนภายนอกที่พยายามเข้าไปติดต่อด้วย สังคมชาวเซนทิเนลยังคงเป็นสังคมล่าสัตว์และเก็บรวบรวมอาหาร โดยยังชีพด้วยการล่าสัตว์ จับปลา และเก็บพืชป่า ไม่ปรากฏหลักฐานว่ามีการทำเกษตรกรรมหรือมีวิธีก่อไฟ ภาษาของพวกเขายังไม่ได้รับการจัดจำแนกกลุ่มและไม่สามารถเข้าใจกันได้กับภาษาจาราวาซึ่งเป็นภาษาของกลุ่มคนพื้นเมืองที่อาศัยอยู่ใกล้ที่สุด
รัฐบาลอินเดียได้กำหนดให้ชาวเซนทิเนลเป็นเผ่าชนที่ได้รับการลงทะเบียน (Scheduled Tribe)
จระเข้ (ภาพยนตร์)
จระเข้ เป็นภาพยนตร์ไทยที่ออกฉายในปี พ.ศ. 2523 โดย บริษัท ไชโยภาพยนตร์ กำกับและอำนวยการสร้างโดย สมโพธิ แสงเดือนฉาย นำแสดงโดย นาท ภูวนัย, มานพ อัศวเทพ, มีน วู, เถียน หนี, แองเจลา เวลล์, เคิร์ก วอร์เรน, สมชาย สวามิภักดิ์ และโรเบิร์ต ชาน
อาคม (นาท ภูวนัย) และมีน (มีน วู) เป็นสองนายแพทย์ที่ทำงานอยู่ในโรงพยาบาลที่กรุงเทพ ทั้งคู่ไม่มีเวลาให้ครอบครัวมากนัก จนกระทั่งได้หยุดพักผ่อนและพาครอบครัวไปเที่ยวเล่นน้ำทะเลที่พัทยา แต่ปรากฏว่าลูกสาวและภรรยาของทั้งคู่เกิดจมน้ำหายไป เมื่อพบศพกลายเป็นว่าถูกทำร้ายด้วยสัตว์ร้ายขนาดใหญ่ ต่อมาเมื่อปรากฏข่าวทางหนังสือพิมพ์ จึงเชื่อว่าเป็นการกระทำของจระเข้ขนาดใหญ่ที่กลายพันธุ์เป็นจระเข้ยักษ์ ที่เป็นผลมาจากการทดลองระเบิดปรมาณูในมหาสมุทร ทั้งคู่จึงออกตามล่าด้วยความแค้น ด้วยความช่วยเหลือจากชาวประมง (มานพ อัศวเทพ)
"จระเข้" นับเป็นผลงานภาพยนตร์อีกเรื่องของไชโยภาพยนตร์ ที่มีเนื้อหาเกี่ยวกับสัตว์ประหลาด และใช้สเปเชียลเอฟเฟกส์รวมถึงเทกนิกในการสร้างเป็นจำนวนมาก โดยเป็นการร่วมกันสร้างของหลายชาติ และใช้นักแสดงหลากหลายเชื้อชาติ
เมื่อออกฉาย ภาพยนตร์ประสบความสำเร็จอย่างมาก จนกล่าวกันว่าสร้างความหวาดกลัวให้แก่ผู้คนถึงขนาดไม่กล้าลงไปอาบน้ำในแหล่งน้ำธรรมชาติ อย่าง แม่น้ำหรือลำคลองเลยทีเดียว
ภาพยนตร์ได้ถูกนำไปฉายยังต่างประเทศ โดย ดิก เรนดอลล์ ด้วยการติดต่อขอซื้อลิขสิทธิ์ไปในราคา 1 ล้านเหรียญสหรัฐ (ประมาณ 20 ล้านบาท) เมื่อปี พ.ศ. 2522 ประสบความสำเร็จทำรายได้อย่างมาก โดยนำฉายควบคู่กับ "Jaws" ของสตีเวน สปีลเบิร์ก แต่ว่าได้มีการตัดต่อ ทำให้มีบางส่วนแตกต่างออกไปกับต้นฉบับที่ฉายในประเทศไทย
ยูฟ่ายูโรปาลีก ฤดูกาล 2015–16 รอบแพ้คัดออก
รอบแพ้คัดออก หรือรอบน็อกเอาต์ ในการแข่งขันยูฟ่ายูโรปาลีก ฤดูกาล 2015–16 เริ่มแข่งขันในวันที่ 18 กุมภาพันธ์ พ.ศ. 2559 (ค.ศ. 2016) จนถึงวันที่ 18 พฤษภาคม พ.ศ. 2559 (ค.ศ. 2016) ซึ่งเป็นรอบชิงชนะเลิศ ที่ ซังคท์ยาค็อพ-พาร์ค ในกรุง บาเซิล, ประเทศสวิตเซอร์แลนด์.
การจับสลากแบ่งสายมีขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์.
รอบแพ้คัดออกหรือรอบน็อกเอาต์นี้มีทั้งหมด 32 ทีมประกอบไปด้วย: 24 ทีมที่ผ่านเข้ารอบในฐานะแชมป์กลุ่มและรองแชมป์กลุ่มจาก 12 กลุ่มในรอบแบ่งกลุ่ม, และ 8 ทีมที่จบอันดับที่ 3 จาก แชมเปี้ยนส์ ลีก รอบแบ่งกลุ่ม
โดยแข่งขันกันในระบบเหย้า–เยือน โดยหากประตูรวมทั้ง 2 นัดเท่ากัน นับผลประตูจากการทำประตูในเมื่อเป็นทีมเยือน หากยังเท่ากันอีก ให้ต่อเวลาพิเศษ เป็นเวลา 30 นาที (ครึ่งละ 15 นาที) และหากว่ายังเสมอกันจะมีการยิงลูกโทษที่จุดโทษ เพื่อตัดสินผลแพ้–ชนะ
ในรอบ 16 ทีมสุดท้าย ทีมที่เป็นแชมป์กลุ่มนั้นจะได้เล่นเป็นทีมเหย้าเป็นนัดที่สอง ส่วนทีมรองแชมป์กลุ่มเมื่อจับสลากแล้วจะได้เล่นเป็นทีมเหย้าในนัดแรก
การจับสลากประกบคู่ในรอบ 32 ทีมสุดท้ายจะมีขึ้นในวันที่ 14 ธันวาคม พ.ศ. 2558 (ค.ศ. 2015). รอบ 32 ทีมสุดท้าย นัดแรก ลงเล่นในวันที่ 16 และ 18 กุมภาพันธ์ พ.ศ. 2559 (ค.ศ. 2016), และรอบ 32 ทีมสุดท้าย นัดที่สอง ลงเล่นในวันที่ 24 และ 25 กุมภาพันธ์ พ.ศ. 2559 (ค.ศ. 2016).
"รวมผลสองนัด เฟแนร์บาห์แช ชนะ 3–1."
"รวมผลสองนัด ทอตนัม ฮอตสเปอร์ ชนะ 4–1."
"รวมผลสองนัด โบรุสเซีย ดอร์ทมุนด์ ชนะ 3–0."
"รวมผลสองนัด ออนเดอร์เลชท์ ชนะ 3–1."
"รวมผลสองนัด แมนเชสเตอร์ ยูไนเต็ด ชนะ 6–3."
"รวมผลสองนัด เซบียา ชนะ 3–1."
"รวมผลสองนัด บียาร์เรอัล ชนะ 2–1."
"รวมผลสองนัด เสมอ 4–4. บาเซิล ชนะด้วยกฏยิงประตูทีมเยือน."
"รวมผลสองนัด บาเลนเซีย ชนะ 10–0."
"รวมผลสองนัด ลิเวอร์พูล ชนะ 1–0."
"รวมผลสองนัด สปาร์ตา ปราก ชนะ 4–0."
"รวมผลสองนัด ลาซีโอ ชนะ 4–2."
"รวมผลสองนัด บรากา ชนะ 4–3."
"รวมผลสองนัด ชัคตาร์ โดเนตส์ค ชนะ 3–0."
"รวมผลสองนัด แอทเลติก บิลบาโอ ชนะ 2–1."
"รวมผลสองนัด ไบเออร์ เลเวอร์คูเซิน ชนะ 4–1."การจับสลากประกบคู่มีขึ้นในวันที่ 26 กุมภาพันธ์ พ.ศ. 2559 (ค.ศ. 2016). รอบ 16 ทีมสุดท้าย นัดแรก ลงเล่นในวันที่ 10 มีนาคม (ค.ศ. 2016), และรอบ 16 ทีมสุดท้าย นัดที่สอง ลงเล่นในวันที่ 17 มีนาคม พ.ศ. 2559 (ค.ศ. 2016).
"รวมผลสองนัด ชัคตาร์ โดเนตส์ค ชนะ 4–1."
"รวมผลสองนัด เซบียา ชนะ 3–0."
"รวมผลสองนัด โบรุสเซีย ดอร์ทมุนด์ ชนะ 5–1."
"รวมผลสองนัด บรากา ชนะ 4–2."
"รวมผลสองนัด บียาร์เรอัล ชนะ 2–0."
"รวมผลสองนัด เสมอ 2–2. แอทเลติก บิลบาโอ ชนะด้วยกฏยิงประตูทีมเยือน."
"รวมผลสองนัด ลิเวอร์พูล ชนะ 3–1."
"รวมผลสองนัด สปาร์ตา ปราก ชนะ 4–1."การจับสลากจะมีขึ้นเมื่อวันที่ 18 มีนาคม ค.ศ. 2016. นัดแรกจะลงเล่นในวันที่ 7 เมษายน, และนัดที่สองจะลงเล่นในวันที่ 14 เมษายน ค.ศ. 2016.
"รวมผลสองนัด ชัคตาร์ โดเนตสค์ ชนะ 6–1."
"รวมผลสองนัด บียาร์เรอัล ชนะ 6–3."
"รวมผลสองนัด เสมอ 3–3. เซบียา ชนะลูกโทษ 5–4."
"รวมผลสองนัด ลิเวอร์พูล ชนะ 5–4."การจับสลากจะมีขึ้นเมื่อวันที่ 15 เมษายน ค.ศ. 2016. นัดแรกจะลงเล่นในวันที่ 28 เมษายน, และนัดที่สองจะลงเล่นในวันที่ 5 พฤษภาคม ค.ศ. 2016.
"รวมผลสองนัด เซบียา ชนะ 5–3."
"รวมผลสองนัด ลิเวอร์พูล ชนะ 3–1."นัดชิงชนะเลิศจะลงเล่นในวันที่ 18 พฤษภาคม พ.ศ. 2559 (ค.ศ. 2016) ที่สนาม ซังคท์ยาค็อพ-พาร์ค ในเมือง บาเซิล, สวิตเซอร์แลนด์.
แบรนด์: อะเซกันด์คัมมิง
แบรนด์: อะเซกันด์คัมมิง () หรือ แบรนด์: เดอะฟิล์ม () เป็นภาพยนตร์สารคดีอังกฤษเกี่ยวกับนักแสดงตลก รัสเซลล์ แบรนด์ กำกับโดยออนดี ทิโมเนอร์ ภาพยนตร์บรรยายการเปลี่ยนแปลงจากนักแสดงตลกเป็นนักกิจกรรมตลอดเวลา 5 ปีที่ผ่านมา ภาพยนตร์เปิดตัวในเทศกาลเซาท์บายเซาท์เวสต์ 2015 ในเดือนมีนาคม แต่เกิดข้อถกเถียงขณะที่แบรนด์ไม่ยอมเข้างานปฐมฤกษ์ และมีรายงานว่าเขาไม่ชื่นชอบภาพยนตร์ดังกล่าว
เดอะยังแอนด์เดอะเรสต์เลส
เดอะยังแอนด์เดอะเรสต์เลส ( หรือย่อว่า Y&R) เป็นละครโทรทัศน์อเมริกันสร้างโดยวิลเลียม เจ. เบลล์ และลี ฟิลิป เบลล์ ของช่องซีบีเอส ละครมีฉากในเมืองสมมุติ เจนัวซิตี ในรัฐวิสคอนซิน ซึ่งไม่เกี่ยวข้องใด ๆ กับหมู่บ้านในเจนัวซิตี รัฐวิสคอนซินในชีวิตจริง ละครออกอากาศตอนแรกในวันที่ 26 มีนาคม ค.ศ. 1973 "เดอะยังแอนด์เดอะเรสต์เลส"มีความยาว 30 นาทีต่อตอน 5 ตอนต่อสัปดาห์ ละครขยายเวลาออกอากาศเป็น 1 ชั่วโมงในวันที่ 4 กุมภาพันธ์ ค.ศ. 1980 ใน ค.ศ. 2006 ละครเริ่มออกอากาศตอนอังกอร์ในคืนวันธรรมดาทางโซปเน็ตจนถึง ค.ศ. 2013 เมื่อละครย้ายไปที่ช่องทีวีจีเอ็น (ปัจจุบันคือช่องป็อป) ช่องป็อปยังคงแพร่ภาพตอนอังกอร์ในคืนวันธรรมดา เริ่มตั้งแต่วันที่ 1 กรกฎาคม ค.ศ. 2013 ละครได้ถูกนำไปออกอากาศต่างประเทศด้วย
เดิม"เดอะยังแอนด์เดอะเรสต์เลส"มีแก่นเนื้อเรื่องที่ครอบครัวหลัก 2 ครอบครัว ได้แก่ ครอบครัวบรุกส์ซึ่งมีฐานะดี และครอบครัวฟอสเตอร์ ซึ่งเป็นครอบครัวคนงาน
นางงามจักรวาล 2015
นางงามจักรวาล 2015 () เป็นการจัดประกวดนางงามจักรวาลครั้งที่ 64 กำหนดจัดวันที่ 20 ธันวาคม พ.ศ. 2558 ณ เดอะแอกซิส ลาสเวกัส รัฐเนวาดา สหรัฐอเมริกามีตัวแทนจาก 80 ประเทศ เข้าร่วมประกวดนางงามจักรวาล 2015: